cyanic-selkie/wikianc huggingface dataset:
സ്പേസ്മാക്സ്
പുറത്തേക്കുള്ള കണ്ണികൾ
വർഗ്ഗം:ലിനക്സ് - അപൂർണ്ണലേഖനങ്ങൾ
ഹൈഡ്രയോഡിക് അമ്ലം
ഹൈഡ്രജൻ അയോഡൈഡിന്റെ ജലീയ ലായനിയാണ് ഹൈഡ്രയോഡിക് അമ്ലം അഥവാ ഹൈഡ്രോഅയോഡിക് അമ്ലം. ഇത് ഹൈഡ്രോക്ലോറിക് അമ്ലത്തേക്കാളും, ഹൈഡ്രോബ്രോമിൿ അമ്ലത്തേക്കാളും ശക്തിയേറിയ ഒരു ധാതു അമ്ലമാണ്.
വിഭാഗം:അമ്ലങ്ങൾ
ജോഷ്വയുടെ പുസ്തകം
എബ്രായബൈബിളിലേയും പഴയനിയമം എന്നു ക്രിസ്ത്യാനികൾ വിളിക്കുന്ന ലിഖിതസമുച്ചയത്തിലേയും ആറാമത്തെ ഗ്രന്ഥമാണ് ജോഷ്വയുടെ പുസ്തകം. എബ്രായബൈബിളിലെ ചെറിയപ്രവാചകന്മാരുടെ ഗ്രന്ഥങ്ങളിൽ ആദ്യത്തേതാണിത്. ഈജിപ്തിൽ നിന്നുള്ള വിമോചനത്തിലും മരുഭൂമിയിൽ നാല്പതു വർഷം നീണ്ട അലച്ചിലിലും നേതൃത്വം വഹിച്ച മോശെയുടെ മരണത്തിനും അദ്ദേഹത്തിന്റെ പിൻഗാമിയായ ജോഷ്വയുടെ മരണത്തിനും ഇടയ്ക്കുള്ള കാലസന്ധിയിൽ, 'വാഗ്ദത്തഭൂമി'-യായ കാനാൻ ദേശത്തിന്മേൽ ആധിപത്യം സ്ഥാപിക്കാൻ ജോഷ്വയുടെ നേതൃത്വത്തിൽ ഇസ്രായേൽ ജനം നടത്തുന്ന ശ്രമത്തിന്റെ കഥയാണ് ഈ കൃതിയുടെ ഉള്ളടക്കം.
കർതൃത്ത്വം
ബാബിലോണിയൻ താൽമൂദിൽ രേഖപ്പെടുത്തിയിട്ടുള്ളതും ക്രി.വ. മൂന്നാം നൂറ്റാണ്ടോളം പഴക്കമുള്ളതുമായ ഒരു പാരമ്പര്യം അനുസരിച്ച്, ജോഷ്വയുടെ പുസ്തകത്തിന്റെ കർത്താവ് ജോഷ്വ തന്നെ ആണെങ്കിലും ആവഴിക്കുള്ള സൂചനയൊന്നും ഗ്രന്ഥത്തിൽ കാണുന്നില്ല. ഇരുപതാം നൂറ്റാണ്ടിന്റെ രണ്ടാം പകുതി മുതൽ മിക്കവാറും പണ്ഡിതന്മാർ ഇതിനെ കണക്കാക്കുന്നത്, നിയമാവർത്തനപ്പുസ്തകം, ന്യായാധിപന്മാരുടെ പുസ്തകം, സാമുവേൽ ഒന്നും രണ്ടും പുസ്തകങ്ങൾ, രാജാക്കന്മാർ ഒന്നും രണ്ടും പുസ്തകങ്ങൾ എന്നിവ അടങ്ങുന്ന "നിയമാവർത്തകചരിത്ര" പരമ്പരയിലെ (Deuteronomistic History) രണ്ടാം ഗ്രന്ഥമായാണ്. "നിയമാവർത്തകചരിത്ര" സിദ്ധാന്തം 1943-ൽ മുന്നോട്ടു വച്ച മാർട്ടിൻ നോർത്തിന്റെ അഭിപ്രായത്തിൽ, ആ ചരിത്രപരമ്പരയെ ജോഷ്വയുടെ പുസ്തകം പോലുള്ള ഗ്രന്ഥങ്ങളായി തിരിച്ചത് പിന്നീടാണ്. നിയമാവർത്തക ചരിത്രത്തിന്റെ കർത്താവോ കർത്താക്കളോ, ബാബിലോണിലെ പ്രവാസത്തിനു മുൻപ് ക്രി.മു. ഏഴാം നൂറ്റാണ്ടിന്റെ അവസാനഘട്ടത്തിൽ യെരുശലേമിൽ രാജാവായിരുന്ന ജോസിയായുടെ കാലത്തോ, പ്രവാസകാലത്തോ, രണ്ടുകാലങ്ങളിലുമായോ രചന നിർവഹിച്ചിരിക്കാമെന്ന അഭിപ്രായമാണ് ഇപ്പോൾ പൊതുവേ നിലവിലുള്ളത്. അതേസമയം ജോഷ്വയുടെ പുസ്തകം പലയിടങ്ങളിലും നിയമാവർത്തകചരിത്ര സിദ്ധാന്തവുമായി ചേർന്നുപോകാത്തതിനാൽ അതിന്റെ ഗണ്യമായ ഭാഗങ്ങൾ ബാബിലോണിലെ പ്രവാസത്തിനു ശേഷമുള്ള പൗരോഹിത്യസംശോധയിൽ രൂപപ്പെട്ടതായും കരുതപ്പെടുന്നു. നിയമാവർത്തകചരിത്ര പരമ്പരയിലെ ഗ്രന്ഥങ്ങൾ സ്വതന്ത്രമായി രൂപപ്പെട്ടതാണെന്നും ആ പരമ്പരയുടേതിൽ നിന്നു ഭിന്നമായ നിലപാടുകളും വ്യഗ്രതകളും ഉള്ള ഒരു സ്വതന്ത്ര ജോഷ്വ പാരമ്പര്യം പിന്നീട് നിയമാവർത്തക ചരിത്രപാരമ്പര്യത്തിന്റെ ഭാഗം ആയിത്തീരുകയാണുണ്ടായതെന്നുമുള്ള വാദവും നിലവിലുണ്ട്. .
സാഹിത്യരൂപങ്ങളും വിഷയങ്ങളും
ജോഷ്വയിൽ പ്രധാനമായി പരിഗണിക്കപ്പെടുന്ന വിഷയങ്ങൾ ഇവയാണ്:
ദേശത്തിന്മേൽ ഇസ്രായേൽ ജനത്തിനുള്ള അവകാശം സ്ഥാപിച്ചെടുക്കാൻ യഹോവ നടത്തുന്ന യുദ്ധത്തിന്റെ കഥയാണ് ജോഷ്വ. ഇസ്രായേൽ ജനം വാഗ്ദത്ത ദേശത്ത് എങ്ങനെയാണ് ജീവിക്കേണ്ടത് എന്നതിന്റെ ചിത്രവും അതിൽകാണാം: നിയമാവർത്തനത്തിൽ മോശെ വഴി ലഭിച്ച കല്പനകൾ പിന്തുടർന്ന് ഏകദേവാലയത്തിലെ ദേവാരാധനയിലും ഒരുമയോടെയുള്ള യുദ്ധത്തിലും ഉടമ്പടിപ്രകാരം ഏകനേതാവിന്റെ കീഴിൽ ഒന്നിച്ചുനിൽക്കുന്ന 12 ഗോത്രങ്ങളാണവർ. ”മുന്നേ ഒരു പക്ഷേ കല്പിതകഥകളായി വേറിട്ടു നിന്നിരുന്ന ഖണ്ഡങ്ങൾ സംയോജിച്ച്, നിയമാവർത്തക രചയിതാക്കളുടെ ദൈവശാസ്ത്രമുദ്ര പതിഞ്ഞ ഏകരൂപമായ ആഖ്യാനമായി മാറിയ ഈ കൃതിയുടെ" മുഖ്യ വിഷയങ്ങളിൽ ഒന്ന് കല്പനകളോടുള്ള വിശ്വസ്തതയാണ്..
'ജോഷ്വ'-യുടെ നിയമാവർത്തക രചയിതാക്കൾ അവരുടെ ദൈവശാസ്ത്രലക്ഷ്യങ്ങൾ സാധിക്കാൻ വിശദീകരണകഥകൾ (etiological narratives) ലോഭമില്ലാതെ ഉപയോഗിക്കുന്നു. ഇത്തരം കഥകൾ ബൈബിളിലെ മറ്റേതൊരു പുസ്തകത്തിലും ഉള്ളതിനേക്കാൾ ഏറെ ജോഷ്വയിലുണ്ട്. അവയിൽ പന്ത്രണ്ടെണ്ണം, കഥയിൽ പറഞ്ഞ കാര്യം "ഇന്നേവരെ" (to this day) നിലനിൽക്കുന്നു എന്ന അവകാശവാദത്തിലാണ് സമാപിക്കുന്നത്. . ജെറീക്കോയിലെ യുദ്ധത്തിന്റെ കഥ തന്നെ ആ നഗരത്തിലെ നഷ്ടശിഷ്ടങ്ങളുടേയും ദൈവത്തിന് അവകാശപ്പെട്ടതായി പറയപ്പെട്ട ആ സ്ഥലത്ത് നിർമ്മാണപ്രവർത്തനം നടത്തുന്നതിനുണ്ടായിരുന്ന വിലക്കിന്റേയും വിശദീകരണമായി മാറുന്നു. അതുപോലെ കാനാനിയ വേശ്യയായ റേഹാബിന്റെയും (ജോഷ്വ 6:25) ഇസ്രായേൽക്കാരെ കബളിപ്പിച്ച് ജീവൻ രക്ഷിച്ച ഗിബയോണികളുടേയും മറ്റും കഥകൾ, ദേശത്ത് ഇസ്രായേല്യരല്ലാതെ ഉണ്ടായിരുന്നവരെയെല്ലാം ഉന്മൂലനം ചെയ്യണം എന്ന കല്പന ഉണ്ടായിരിക്കെ, യഹോവയെ ആരാധിക്കുന്ന ഒട്ടേറെ അന്യജാതിക്കാർ നിലനിന്നതെങ്ങനെ എന്നതിന്റെ വിശദീകരണമായി കണക്കാക്കാം. . 'അയി' നഗരത്തിന് 'നാശനഷ്ടങ്ങൾ' എന്നു ഹീബ്രൂവിൽ അർത്ഥമുള്ള ആ പേരു കിട്ടിയതെങ്ങനെ; ജോർദ്ദാൻ നദിക്കരെ ഗിൽഗാലിൽ 12 കല്ലുകൾ വന്നതെങ്ങനെ (ജോഷ്വ 4); ഒരു ഗുഹയുടെ മുഖം വൻപാറകൾ ചേർന്നു മറഞ്ഞതെങ്ങനെ(ജോഷ്വ 10); എന്നൊക്കെയുള്ളതിന്റെ വിശദീകരണങ്ങളാണ് മറ്റു ചില കഥകൾ.
ചോ. ധർമ്മൻ
തമിഴ് എഴുത്തുകാരനാണ് '''ചോ. ധർമ്മൻ'''(ജനനം : 8 ആഗസ്റ്റ് 1952). തമിഴ്നാട്ടിലെ തിരുനെൽവേലി ജില്ലയിലെ കോവിൽപ്പെട്ടി ഗ്രാമത്തിൽ ജനിച്ചു. ചോ. ധർമ്മരാജ് എന്നാണ് യഥാർത്ഥ പേര്. തുണിമിൽ ജീവനക്കാരനായി തൊഴിലെടുത്തിട്ടുണ്ട്. അദ്ദേഹത്തിന്റെ മിക്കകൃതികളും അടിച്ചമർത്തപ്പെട്ട ഒരു ജനതയുടെ ആഗ്രഹാഭിലാഷങ്ങളും ദുരിതങ്ങളും പ്രമേയമാക്കുന്നവയാണ് ആകെ ഒൻപതു കൃതികൾ പ്രസിദ്ധീകരിച്ചിട്ടുണ്ട്. ഇതിൽ ചെറുകഥകളും നോവലുകളും ഉൾപ്പെടും.വസന്ത സൂരിയ ഇംഗ്ലീഷിലേയ്ക്ക് വിവർത്തനം ചെയ്ത കൂഗൈ (The owl) എന്ന കൃതി ഓക്സ്ഫോർഡ് പ്രസിദ്ധീകരിച്ചു. പടക്കങ്ങൾ എന്ന ചെറുകഥയും ജനശ്രദ്ധപിടിച്ചുപറ്റി.
അവലംബം
വർഗ്ഗം:തമിഴ് കഥാകൃത്തുക്കൾ വർഗ്ഗം:1952-ൽ ജനിച്ചവർ
ദായക്കളി
ലഘുചിത്രം|ദായക്കളി :കളം രണ്ടോ നാലോ ആളുകൾക്ക് രണ്ടു ടീമുകളിലായി പങ്കെടുക്കാവുന്നതാണ്. ദായക്കളി ചിലയിടങ്ങളിൽ കവടി കളി എന്നും പറയുന്നു. ഇരുപത്തിയഞ്ച് ചെറുകള്ളികളുള്ള സമചതുരമാണ് കളിക്കളം. അതിൽ 'X ' എന്ന ചിഹ്നം ഇട്ട കളങ്ങളെ 'ചേല' എന്നാണ് പറയുക. കളിക്കാർ ചേലയുടെ നേർക്കാണ് ഇരിക്കുന്നത്. നേർക്കുനേർ ഇരിക്കുന്നവർ ഒരേ ടീമിൽപെട്ടവരായിരിക്കും. ഓരോരുത്തർക്കും മൂന്ന് (ചിലയിടങ്ങളിൽ നാല് ) കരുക്കൾ വീതം ഉണ്ടായിരിക്കും .കൂടാതെ ,കൂടാതെ കക്കയോ ,കവടിയോ നാലെണ്ണം വീതം വേണം .അതെറിഞ്ഞാണ് കളിക്കുക.
കക്ക മേൽപ്പോട്ടെരിഞ്ഞ് നാലും മലർന്നുവീണാൽ സംഖ്യ നാലയാണ് കണക്കാക്കുക .നാലും കമഴുന്നുവീണാൽ സംഖ്യ എട്ടായിരിക്കും .മൂന്നെണ്ണം മലർന്നുവീണാൽ സംഖ്യ മൂന്നും ,രണ്ടെണ്ണം മലർന്നുവീണാൽ സംഖ്യ രണ്ടുമായിരിക്കും. ഒരെണ്ണം മാത്രം മലർന്നുവീണാൽ അത് ഒന്നാണ് .അതിന് 'ദായം' എന്ന് പറയും .കളിക്കളത്തിൽ കരു കയറ്റാൻ പറ്റുകയുള്ളു. അവനവന്റെ നേർക്കുള്ള ചേലയിലുടെയാണ് കരു കയറ്റേണ്ടത്.
കരു ചേലയിൽ വച്ചു കഴിഞ്ഞാൽ പിന്നെ കവടി വീഴുന്നത് അനുസരിച്ചാണ് കരു നീക്കുക .ഇങ്ങനെ കരു നീക്കുമ്പൊൾ എതിർടീമിൽപ്പെട്ട ആളുടെ കരു ഉള്ള കളത്തിലാണ് തന്റെ കരു വരുന്നതെങ്കിൽ എതിർ കക്ഷിയുടെ കരു കൊത്തി പുറത്തു കളയാം .ആദ്യം എതിർകക്ഷിയുടെ കരുക്കളെല്ലാം വെട്ടി പുറത്തു കളയുന്നവൻ വിജയിക്കും .അല്ലെങ്കിൽ എല്ലാ നടുവിലെ കളത്തിൽ എത്തിച്ചാലും വിജയിക്കും.
എട്ടെറിഞ്ഞുകളി, എട്ടുകളി ,എന്നീ പേരുകളിലും ,ദായക്കളി അറിയപ്പെടുന്നു. എട്ടെറിഞ്ഞുകളിയിൽ ചെലയിൽ നിന്ന് കരു കൊത്തുവാൻ പാടില്ല.
ഇന്ത്യൻ എയർലൈൻസ് ഫ്ലൈറ്റ് 410
1978 ഡിസംബർ 20 ന് ഭോലനാഥ് പാണ്ഡെയും ദേവേന്ദ്ര പാണ്ഡെയും, ഹൈജാക്ക് ചെയ്ത വിമാനമാണ് ഇന്ത്യൻ എയർലൈൻസ് ഫ്ലൈറ്റ് 410. ഇത് കൊൽക്കത്തയിൽ നിന്ന് ലക്നൗവിലേക്ക് പോകുന്ന ആഭ്യന്തര വിമാനമായിരുന്നു. വിമാനം ഹൈജാക്ക് ചെയ്ത ഇവർ അതിനെ വാരാണസിയിൽ ഇറക്കി. അടിയന്തരാവസ്ഥയ്ക്ക് ശേഷം അറസ്റ്റു ചെയ്ത ഇന്ദിരാഗാന്ധിയെ മോചിപ്പിക്കണമെന്നും, അവരുടെ മകൻ സഞ്ജയ് ഗാന്ധിക്കെതിരായ എല്ലാ കേസുകളും പിൻവലിക്കണമെന്നും അവർ ആവശ്യപ്പെട്ടു. കളിപ്പാട്ട ആയുധങ്ങൾ മാത്രമാണ് അവരുടെ കൈവശം ഉണ്ടായിരുന്നത്. യാത്രക്കാരെയും ജീവനക്കാരെയും ബോയിംഗ് 737-200ൽ മണിക്കൂറുകളോളം ബന്ദികളാക്കിയ ശേഷം അവർ മാധ്യമങ്ങളുടെ മുന്നിൽ കീഴടങ്ങി.
ഇന്ത്യൻ നാഷണൽ കോൺഗ്രസ് പാർട്ടി 1980ലെ സംസ്ഥാന നിയമസഭാ തിരഞ്ഞെടുപ്പിനുള്ള പാർട്ടി ടിക്കറ്റുകൾ അവർക്ക് സമ്മാനമായി നൽകി; രണ്ടു പേരും തിരഞ്ഞെടുപ്പിൽ വിജയിക്കുകയും ഉത്തർപ്രദേശിലെ നിയമസഭയിൽ അംഗങ്ങളാകുകയും ചെയ്തു. 1980 മുതൽ 1985 വരെയും 1989 മുതൽ 1991 വരെയും ബല്ലിയയിൽ നിന്ന് കോൺഗ്രസ് എംഎൽഎയായി ഭോല സേവനമനുഷ്ഠിച്ചു, ദേവേന്ദ്ര രണ്ട് തവണ സഭയിൽ അംഗമായി തുടർന്നു.
ദേവേന്ദ്ര ഉത്തർപ്രദേശ് കോൺഗ്രസ് കമ്മിറ്റിയുടെ ജനറൽ സെക്രട്ടറിയായി. ഭോല പാണ്ഡെ ഇന്ത്യൻ യൂത്ത് കോൺഗ്രസിന്റെ ജനറൽ സെക്രട്ടറിയും ഇന്ത്യൻ നാഷണൽ കോൺഗ്രസിന്റെ സെക്രട്ടറിയുമായി. 1991, 1996, 1999, 2004, 2009, 2014 ലോക്സഭാ തിരഞ്ഞെടുപ്പുകളിൽ ഭോല പാണ്ഡെ കോൺഗ്രസ് സ്ഥാനാർത്ഥിയായി സലേംപൂരിൽ നിന്ന് പരാജയപ്പെട്ടു.
ബുജുംബുറ
ബുറുണ്ടിയുടെ തലസ്ഥാനമാണ് ബുജുംബുറ (Bujumbura) നേരത്തേ ഉസുംബുറ എന്ന് അറിയപ്പെട്ടിരുന്ന ഈ നഗരം ബുറുണ്ടിയിലെ ഏറ്റവും വലിയ നഗരവും പ്രധാന തുറമുഖവുമാണ്. രാജ്യത്തിലെ ഏറ്റവും പ്രധാന കയറ്റുമതിയായ കാപ്പിയുടെ സിംഹഭാഗവും പരുത്തി, വെളുത്തീയത്തിന്റെ അയിര്‌ എന്നിവയും കയറ്റുമതി ചെയ്യപ്പെടുന്നത് ബുജുംബുറയിലൂടെയാണ്. ടാംഗനിക്ക തടാകത്തിന്റെ വടക്കേ തീരത്തായി സ്ഥിതിചെയ്യുന്നു.
കാലാവസ്ഥ
കോപ്പൻ കാലാവസ്ഥാനിർണ്ണയ സമ്പ്രദായപ്രകാരം റ്റ്രോപ്പികൽ സവേന (Köppen Aw) ആണ് ഇവിട അനുഭവപ്പെടുന്നത്
പുറത്തേക്കുള്ള കണ്ണികൾ
വർഗ്ഗം:ആഫ്രിക്കയിലെ തലസ്ഥാനങ്ങൾ
ശ്രീരാമൻ ചിറയിലെ സേതുബന്ധനം
സീതാദേവിയെ വീണ്ടെടുക്കുന്നതിനു വേണ്ടി കടലിനു കുറുകെ ചിറകെട്ടിയതിന്റെ ഓർമ്മക്ക് എല്ലാവർഷവും ചിറകെട്ടി സേതുബന്ധന സ്മരണ ആഘോഷിക്കുന്ന ഒരു സ്ഥലമാണ് ശ്രീരാമൻ ചിറ.
രാമായണത്തിലെ സേതുബന്ധനം (ചിറകെട്ട്)
രാവണൻ തട്ടിയെടുത്ത സീതാദേവിയ്ക് മുദ്രമോതിരം നൽകി തന്റെ പ്രഭുവായ ശ്രീരാമചന്ദ്രന്റെ സന്ദേശം കൈമാറി ചൂഡാരത്നവുമായി ഹനുമാൻ തിരിച്ചെത്തി. ദേവിയെ വീണ്ടെടുക്കാനുള്ള യാത്രക്കിടയിൽ ശ്രീരാമനും ലക്ഷ്മണനും വാനരസൈന്യവും രാമേശ്വരത്ത് എത്തിച്ചേർന്നു. അതേ സമയത്ത് ജ്യേഷ്ഠനായ രാവണന്റെ അപ്രീതി സമ്പാദിച്ച വിഭീഷണൻ നാല് മന്ത്രിമാരോടൊപ്പം ശ്രീരാമനെ ശരണം പ്രാപിക്കുന്നു. എല്ലാവരും എതിർത്തെങ്കിലും ഹനുമാന്റെ വാക്കുകളടിസ്ഥാനമാക്കി ശ്രീരാമൻ വിഭീഷണന് അഭയം നൽകുകയും, ലക്ഷ്മണനെക്കൊണ്ട് വിഭീഷണനെ ലങ്കയിലെ രാജാവാക്കി അഭിഷേകം ചെയ്യുകയും ചെയ്തു. വിഭീഷണന്റെ നൂറുശതമാനം കൂറും തന്റെ പക്ഷത്താക്കുന്നതിനായി ശ്രീരാമൻ നടത്തിയ ഒരു നയതന്ത്ര നീക്കം ആയിരുന്നു ഇത്. കടൽ കടക്കാനെന്താണ് മാർഗ്ഗമെന്ന് എല്ലാവരും കൂടി ആലോചിച്ചു.
സമുദ്രത്തിൽ ചിറകെട്ടാനുള്ള പദ്ധതിയുടെ ആശയം വിഭീഷണനാണ് മുന്നോട്ട് വയ്ക്കുന്നത്. അതുപ്രകാരം വരുണനെ പ്രത്യക്ഷപ്പെടുത്താൻ അല്പം ഭീഷണിയും നടത്തി. പ്രത്യക്ഷനായ വരുണനാണ് വിശ്വകർമ്മാവിന്റെ മകനായ നളനെ മുഖ്യ സ്ഥാനപതിയാക്കി (ചീഫ് എഞ്ചിനീയർ) കടലിനുകുറുകേ സേതു നിർമ്മിക്കാൻ പറയുന്നത്. അതുപ്രകാരം വാനരസൈന്യം വലിയപാറക്കല്ലുകളും, മരങ്ങളുമെല്ലാം എത്തിച്ച് 5 ദിവസം കൊണ്ട് നൂറുയോജന നീളമുള്ള പാലം നിർമ്മിച്ചു.
ശ്രീരാമൻ ചിറയിലെ ചിറകെട്ട് ഓണം
രാമേശ്വരത്തു നിന്ന് ലങ്കയിലേക്ക് ശ്രീരാമചന്ദ്രഭഗവാനും വാനരസൈന്യവും കൂടിച്ചേറ്ന്ന് സമുദ്രത്തിനു കുറുകേ സേതുബന്ധനം നടത്തിയതിന്റെ ഓർമ്മക്കായി എല്ലാവർഷവും കന്നിമാസത്തിലെ തിരുവോണം നാളിൽ ത്രിപ്രയാർ ശ്രീരാമസ്വാമി ക്ഷേത്രം സേതുബന്ധനച്ചടങ്ങുകൾ നടത്തുന്ന ഭൂമിയിലെ ഒരേഒരിടമാണ് ത്രുശ്ശൂർ ജില്ലയിലെ ചെമ്മാപ്പിള്ളിയിലെ ശ്രീരാമൻ ചിറ. താന്ന്യം പഞ്ചായത്തിലെ ഏക സ്വാഭാവിക ശുദ്ധജലസ്രോതസ്സാണ് ശ്രീരാമൻ ചിറയെന്നറിയപ്പെടുന്ന 900 പറ നിലം.
ശ്രീരാമൻ ചിറയും തൃപ്രയാർ ക്ഷേത്രവും
കന്നിമാസത്തിലെ തിരുവോണം നാളിൽ സേതുബന്ധനച്ചടങ്ങ് "ചിറകെട്ടോണം" എന്ന പേരിൽ ഇവിടെ ആഘോഷിച്ചു വരുന്നു. അന്നേ ദിവസം പുലർച്ചെ ത്രിപ്രയാർ ശ്രീരാമസ്വാമി ക്ഷേത്രത്തിൽ നിയമവെടി കേൾക്കുംപ്പോളാണ് ചിറകെട്ടോണത്തിന്റെ ചടങ്ങുകളാരംഭിക്കുന്നത്. ആ സമയത്ത് ഇവിടെ ത്രിക്കാക്കരയപ്പനെ എഴുന്നള്ളിച്ച് വച്ച് ചെണ്ട കൊട്ടാൻ തുടങ്ങുന്നു. ആയത് സന്ധ്യക്കുള്ള ചിറകെട്ട് കഴിയുന്നതു വരെ ഉണ്ടായിരിക്കും. പുലർച്ചെയുള്ള ചെണ്ടകൊട്ട് കേൾക്കുന്നതോടെ ചെമ്മാപ്പിള്ളി, പെരിങ്ങോട്ടുകര പ്രദേശത്തുള്ളവർ വീടുകളിൽ തൃക്കാക്കരയപ്പനെ പൂക്കളത്തിലെഴുന്നള്ളിച്ച് വച്ച് പൂവട, അരിധാന്യങ്ങളെന്നിവ വറുത്ത് നിവേദിക്കുന്നു.
ശ്രീരാമൻ ചിറയിൽ ചിറകെട്ടുന്നതിനായി വൈകീട്ട് ദീപാരാധനയും അത്താഴപൂജയും നേരത്തേ തീറ്ത്ത് തൃപ്രയാർ ക്ഷേത്രനട നേരത്തേ അടയ്ക്കുന്നു. ആയതിനുശേഷം തേവർ മുതലപ്പുറത്ത് കയറി ശ്രീരാമൻ ചിറയിൽ എത്തിച്ചേരുന്നുവെന്നാണ് വിശ്വാസം ആയതിനാൽ ക്ഷേത്രനട അടച്ച് ദേവസവം മാനേജർ ശ്രീരാമൻ ചിറയിലെത്തി നടയടച്ച വിവരം പറൺഞ്ഞതിനു ശേഷം ആണ് ചടങ്ങുകൾ ആരംഭിക്കുന്നത്. ചിറകെട്ടിനു പുറമേ ഗുരുവിനെ കാണുന്നതിനും ആറാട്ടുപുഴ ദേവമേള നടത്തുന്നതിനുമായി തൃപ്രയാർ തേവർ പോകുമ്പോൽ മാത്രമാണ് തൃപ്രയാർ ക്ഷേത്രനട നേരത്തേ അടയ്ക്കുന്നത്. 1500ലധികം വർഷം പഴക്കമുണ്ടെന്നു വിശ്വസിക്കുന്ന തൃപ്രയാർ ക്ഷേത്രനത്തിന്റെ അത്രയും തന്നെ പഴക്കം ശ്രീരാമൻ ചിറ കെട്ടുന്നതിനും ഇവിടുത്തെ ചിറകെട്ട് ഓണത്തിനും ഉണ്ടെന്ന് കരുതേണ്ടിയിരിക്കുന്നു.
ഹനുമാൻ സീതാദേവിയെ ദർശിച്ച് ചൂഡാരത്നവുമായി തിരികെ വരുന്നതിന്റെ ഓർമ്മ്ക്കായി ചൂഡാരത്ന ഘോഷയാത്രയും, സേതു നിറ്മ്മ്മ്മിച്ചതിന്റെ ഓർമ്മ്ക്കായി സേതുബന്ധനവും എന്നിങ്ങനെ സുഗ്രീവസ്ഖ്യത്തിനു ശേഷം ഭഗവാന്റെ ജീവിതത്തിലുണ്ടായ രണ്ട് കാര്യങ്ങളെ ഓർമ്മിക്കുന്ന, ചടങ്ങുകൽ നടത്തുന്ന ഭൂമിയിലെ ഒരേഒരു സ്രീരാമക്ഷേത്രമാണ് തൃപ്രയാർ ശ്രീരാമസ്വാമി ക്ഷേത്രം.
ശ്രീരാമൻ ചിറയും ആവണേങ്ങാട്ടിൽ കളരിയും
പറയസമുദായാംഗങ്ങൾ ചിറകെട്ടിയിരുന്ന സമയത്ത്, പെരിങ്ങോട്ടുകരയിലെ പുരാതന ചാത്തൻ ക്ഷേത്രമായ ആവണേങ്ങാട്ടിൽ കളരിയിൽ നിന്നായിരുന്നു പ്രസ്തുത അവകാശികളെ കൊണ്ടുവന്നിരുന്നത്.അവർ ചിറ നിർമ്മിക്കുന്നതിനും ഒരുമാസം മുൻപേ ഇവിടെയെത്തി താമസിച്ചായിരുന്നു സേതുബന്ധനം നടത്തിയിരുന്നത്. ചിറ ഉറയ്ക്കുന്നതിന് അവസാനമായി ബലി നൽകപ്പെട്ട ചേന്നൻ പറയ സമുദായത്തിലെ അംഗമായിരുന്നു. അതിനാൽ ഈ സ്ഥലത്തിനെ 'ചേന്നൻ കോൾ'എന്ന് വിളിച്ചു വന്നു. ഇപ്പോൽ ഈ സ്ഥലം അറിയപ്പെടുന്നത് ചെമ്മാപ്പിള്ളി എന്ന പേരിലാണ്.
ചിറകെട്ട് ചടങ്ങുകൾ നടത്തുന്നത് ആരെല്ലാം?
കൊച്ചി ദേവസ്വം ബോർഡിനുവേണ്ടി തൃപ്രയാർ ശ്രീരാമസ്വാമി ക്ഷേത്രമാണ് ചിറകെട്ട് നടത്തുന്നത്. ആയതിനുവേണ്ടി അവകാശികളേയും തൃപ്രയാർ ക്ഷേത്രം നിശ്ചയിച്ചിട്ടുണ്ട്. ആദ്യകാലങ്ങളിൽ പറയസമുദായത്തിനായിരുന്നു അവകാശം. അവരത് ഉപേക്ഷിച്ചു പോയപ്പോൾ തൃപ്രയാർ ക്ഷേത്രത്തിന്റെ ഊരായ്മ ഇല്ലങ്ങളിലൊന്നായ ചെമ്മാപ്പിള്ളിയിലെ, പുന്നപ്പിള്ളിമനയിലെ കാരണവന്മാർ കൊണ്ടുവന്ന് അവരുടെ ഇല്ലപ്പറമ്പിൽ താമസിപ്പിച്ചിരുന്ന വേട്ടുവ സമുദായക്കാർക്കാണ് ഇപ്പോൾ ചിറ ബന്ധിക്കുന്നതിനവകാശമുള്ളത്. ഇവിടെയും ചിറകെട്ടിനുശേഷം അനുബന്ധച്ചടങ്ങുകൾ നടക്കുന്ന കൊട്ടാരവളപ്പിലെ മഹാവിഷ്ണു ക്ഷേത്രത്തിലും പൂജാസാധനങ്ങളൊരുക്കുന്നതിനും ഈഴവർക്കാണ് അവകാശം. പൂജനടത്തുന്നതിനും ചിറകെട്ടുന്നതിലും, സേതുബന്ധനവന്ദനം നടത്തുന്നതിലും, വിവിധ കലാരൂപങ്ങളവതരിപ്പിക്കുന്നതിലും പങ്കെടുത്തവർക്കുള്ള അവകാശങ്ങൾ വിതരണം ചെയ്യുന്നത് തൃപ്രയാർ ക്ഷേത്രത്തിൽ നിന്നും വരുന്ന നമ്പൂതിരി സമുദായാംഗമാണ്. ചിറകെട്ടിന്മേൽ വിരിക്കുന്നതിനുള്ള വെള്ളയും കരിമ്പടവും, സമർപ്പിക്കുന്നതിനുള്ള താമ്പൂലവും, കൊട്ടാരവളപ്പിലെ മഹാവിഷ്ണു ക്ഷേത്രത്തിലേക്കുള്ള മാറ്റും കൊണ്ടുവരുന്നതിനുള്ള അവകാശം വെളുത്തേടത്ത് നായർ സമുദായാംഗത്തിനാണ്. കാഴ്ചക്കുലയും നെല്ലും സമർപ്പിക്കുന്നത് നായർ സമുദായാംഗമാണ്. വിശ്വകർമ്മജരായ കരുവാൻ, തട്ടാൻ, ആശാരി സമുദായാംഗങ്ങൾ യഥാക്രമം കത്തി, മോതിരം, മുളനാഴി/ഇടങ്ങ്ഴി എന്നിവ സമർപ്പിക്കുന്നു.
അവകാശികൾ
നായർ സമുദായത്തിന്റെ അവകാശം നിറവേറ്റുന്നത് ശ്രീരാമൻ ചിറയുടെ കിഴക്കേക്കരയിൽ താമസിക്കുന്ന മണിയങ്ങാട്ടിൽ തറവാട്ടുകാരാണ്. ഇപ്പോൾ നാട്ടികയിൽ താമസിക്കുന്ന ഇയ്യാനി തറവാട്ടുകാരാണ് ഈഴവസമുദായത്തിന്റെ അവകാശികൾ. ചിറകെട്ടുന്നതിനുള്ള അവകാശികൾ പനോക്കി തറവാട്ടുകാരാണ്. ചെമ്മാപ്പിള്ളി കായമ്പിള്ളി ആൽ പരിസരത്തുതാമസിക്കുന്ന പതിനെട്ടരാളത്തിൽ (തട്ടാൺ സമുദായം), കൂട്ടുമാക്കൽ (ആശാരി സമുദായം), നെടുന്തേടത്ത് (കരുവാൻ സമുദായം)എന്നീ തറവാട്ടുകാരാണ് വിശ്വകർമ്മജരായ അവകാശികൾ. വിശ്വകർമ്മജർ തൃപ്രയാർ ക്ഷേത്രം പണിയുന്നതിനായി എത്തിയവരുടെ പിൻ തലമുറയാണ്. ആറാട്ടുപുഴ ദേവമേളക്ക് തൃപ്രയാർ തേവർ പുറപ്പെടുന്നതിന്റെ തൊട്ടുമുൻപായി ഇവർക്ക് മറ്റൊരു അവകാശം കൂടി നൽകി വരുന്നുണ്ട്.
ഐതിഹ്യം
രാമേശ്വരത്തു നിന്ന് ലങ്കയിലേക്ക് രാമസേതു നിർമ്മിക്കുന്നതിനിടയിൽ അവിടെയെത്തിയ അണ്ണാറക്കണ്ണൻ, കടൽജലത്തിൽ മുങ്ങി തീരത്തെ മണലിൽക്കിടന്ന് ഉരുണ്ടു. എന്നിട്ട് തന്റെ ദേഹത്ത് പറ്റിപ്പിടിച്ച മണ്ണുമായി ചിറയിലേക്ക് ഓടി. ഈ പ്രവൃത്തി വളരെ സമയം തുടർന്നു. അണ്ണാറക്കണ്ണന്റെ പ്രവൃത്തികൾ കൌതുകത്തോടെ വീക്ഷിച്ചിരുന്ന ശ്രീരാചന്ദ്രപ്രഭു ആ അണ്ണാറക്കണ്ണനെയെടുത്ത് പുറത്തു തലോടി. അങ്ങനെയാണ് അണ്ണാറക്കണ്ണന്റെ പുറത്ത് വര ഉണ്ടായതെന്ന് വിശ്വസിച്ചു വരുന്നു.
ശ്രീരാമൻ ചിറയിലെ സേതുബന്ധന വന്ദനം
ഭഗവാനെ സഹായിച്ച അണ്ണാറക്കണ്ണനെ ഓർമ്മിക്കുന്ന ചടങ്ങാണ് ഇവിടുത്തെ സേതുബന്ധന വന്ദനം. അവകാശികൾ ചിറ നിർമ്മിച്ചു തീർന്നതിനുശേഷം ആണ് ഈ ചടങ്ങ് നടക്കുന്നത്. ഭഗവാൻ ശ്രീരാമചന്ദ്രൻ, ശ്രീരാമൻ ചിറയിൽ എഴുന്നള്ളിയതിനു ശേഷമാണല്ലോ ചിറ കെട്ടുന്നത്. അതിനു ശേഷം അവകാശികളല്ലാത്ത ഭക്തർക്കുകൂടി ചിറകെട്ടിൽ പങ്കാളികളാകാൻ അവസരം ഉണ്ട്. അണ്ണാറക്കണ്ണനും തന്നാലായത് എന്നതു പോലെ ചിറകെട്ടിൽ വന്നിട്ടുള്ള എല്ലാവർക്കും ഒരു പിടി മണ്ണ് പുതുതായി നിർമ്മിച്ച സേതുവിൽ നിക്ഷേപിക്കാവുന്നതാണ്. ഇങ്ങനെ സേതുബന്ധനത്തിൽ പങ്കാളികളാകുന്നവർക്കും ആദ്യകാലത്ത് ഒരു നാഴി നെല്ല് അളന്നു നൽകിയിരുന്നു. ഇപ്പോൾ ഇത് പണമായി നൽകി വരുന്നു. ഭഗവത്പ്രസാദമായി കിട്ടുന്ന ഈ പണം ഭക്തർ വീടുകളിൽ കൊണ്ടു പോയി സൂക്ഷിച്ചു വരുന്നു. ആയത് ഐശ്വര്യം നൽകുന്നു എന്നാണ് വിശ്വാസം.
ചിറകെട്ടുന്ന. ദിവസം ഈ ചടങ്ങിൽ പങ്കെടുക്കാൻ സാധിക്കാത്തവർ പിന്നീട് ഇത് നിർവ്വഹിക്കാറുണ്ട്. ആയതിന്നായി തൃപ്രയാർ ശ്രീരാമസ്വാമി ക്ഷേതരത്തിൽ ദർശനം നടത്തിയതിനു ശേഷം ശ്രീരാമൻ ചിറയിലെത്തി സ്വന്തം വാസസ്ഥാനത്തു നിന്ന് കൊണ്ടുവന്നതോ അഥവാ സേതുവിനു സമീപത്തു നിന്ന് ശേഖരിച്ചതോ ആയ ഒരു പിടി മണ്ണ് സേതുബന്ധനത്തിൽ നിക്ഷേപിക്കുന്നു.
തൃപ്രയാർ ശ്രീരാമസ്വാമി ക്ഷേതരത്തിൽ ദർശനം പൂർണ്ണമാകുന്നതിന് സേതുബന്ധന വന്ദനം അഭികാമ്യമത്രെ.
ഒരു നരബലിക്കഥ
പണ്ടു നടന്നിരുന്ന നരബലിയുമായി ബന്ധപ്പെട്ടൊരു കഥയുണ്ട്. പറയസമുദായം തങ്ങളുടെ ചിറകെട്ട് അവകാശം ഉപേക്ഷിച്ചു പോയതുമായി ബന്ധപ്പെട്ട് ചിലരെങ്കിലും ഈ കഥ പറഞ്ഞു വരുന്നുണ്ട്. ഭൂതഗണങ്ങളെ പ്രീതിപ്പെടുത്തുന്നതിനായി ചടങ്ങിന്റെ ഒടുവിൽ പ്രത്യേകസ്ഥാനത്ത് നിർമ്മിച്ച കുഴിയിലെ ബലിപീഠത്തിൽ,(കുഴിശുദ്ധി വരുത്തിയതിനു ശേഷം) പ്രത്യേകം തെരഞ്ഞെടുക്കപ്പെട്ട വ്യക്തിയെ ഇറക്കിനിർത്തി പൂജ ചെയ്യുന്നു. കുഴിക്കുമുകളിൽ പലക വെച്ച് മണ്ണിട്ടു മൂടി കർമ്മം പൂർത്തിയായതിനു ശേഷം മണ്ണ് നീക്കി പ്രസ്തുത വ്യക്തിയെ ജീവനോടെ തന്നെ പുറത്തെത്തിക്കുന്നു (ഇതിനെ കുഴിബലി/കുഴിഹോമം എന്നെല്ലാം ഈ പ്രദേശത്ത് അറിയപ്പെടുന്നുവത്രേ). ഒരിക്കൽ പറയസമുദായത്തിലെ ഒരാൾ തന്റെ സഹോദരിയുടെ വീട്ടിൽ പോയി. സഹോദരിയുടെ മൂത്തകുട്ടി അമ്മാവനൊപ്പം പോകണമെന്ന് വാശി പിടിച്ചു. കുട്ടിയെക്കൂട്ടി അദ്ദേഹം വീട്ടിലെത്തി. കുറച്ചു ദിവസങ്ങൾക്കു ശേഷം ചിറകെട്ട് ചടങ്ങ് നിർവ്വഹിക്കാൻ പോയ അദ്ദേഹത്തിനൊപ്പം ഈ കുട്ടിയും ശ്രീരാമൻ ചിറയിലേക്ക് പുറപ്പെട്ടു. രാത്രിയിൽ നടന്ന ചിറകെട്ടിനൊടുവിൽ കുഴിയുടെ മുകളിൽ പലകയിട്ട് മൂടേണ്ടതിനു പകരം കുട്ടിയുടെ തലയിൽ കല്ലു വച്ച് കുഴി മൂടി, ആ അമ്മാവൻ സഹോദരിയുടെ മകനെ ബലി നൽകി.
സഹോദരിയെ എന്തെങ്കിലും പറഞ്ഞ് സമാധാനിപ്പിക്കാമെന്നു കരുതി സഹോദരിയുടെ വീട്ടിലെത്തിയ അദ്ദേഹത്തിനെ കളിക്കുന്ന കുട്ടികൾക്കിടയിൽ നിന്നും ഓടി വന്ന് സ്വീകരിച്ചത് ബലി കൊടുക്കപ്പെട്ട അതേ കുട്ടി! ചിറകെട്ടോണത്തിനു പിറ്റേന്ന് പുലർച്ചെ 3 മണിക്ക് കുട്ടിയെ തനിയെ വിട്ടതിന്, സഹോദരിയുടെ ചീത്ത പറച്ചിലും. ഈ സംഭവത്തോടെ പറയസമുദായം തങ്ങളുടെ ചിറകെട്ട് അവകാശം ഉപേക്ഷിച്ചു പോയത്രേ.
അവലംബം
വർഗ്ഗം:ഐതിഹ്യങ്ങൾ
കൊല്ലത്തിന്റെ സമ്പദ്‌ഘടന
കൊല്ലത്തിന്റെ സാമ്പത്തികഘടന പ്രധാനമായും കൃഷിയെ ആശ്രയിച്ചിരിക്കുന്നു. കശുവണ്ടി വ്യവസായം, മത്സ്യബന്ധനം എന്നിവയ്ക്കും സാമ്പത്തിക അടിത്തറയെ ക്രമപ്പെടുത്തുന്നതിൽ കാര്യമായ പ്രാധാന്യമുണ്ട്.
രൂപരേഖ
ജില്ലയിൽ പൊതുമേഖലാ, സ്വകാര്യമേഖലാ സ്ഥാപ്നനങ്ങളിൽ 102 789 പേർ തൊഴിലെടുക്കുന്നു. ചെറുകിട വ്യവസായ യൂണിറ്റുകളിലായി 106 755 തൊഴിലാളികൾ പണിയെടുക്കുന്നു. തീപ്പെട്ടി, കരകൌശലം, റബ്ബർ, പ്ലാസ്റ്റിക്ക്, തുകൽ, റെക്സിൻ, സോപ്പ്, ഭക്ഷ്യോൽപ്പാദനം, എഞ്ചിനീയറിങ്ങ് എന്നീ മേഖലകളീലായി 399 545 പേർ തൊഴിലെടുക്കുന്നു. കശുവണ്ടി മേഖലയിൽ 2.5 ലക്ഷം തൊഴിലാളികൾ ഉണ്ട്. ഇന്ത്യയിലെ കശുവണ്ടി കയറ്റുമതിയുടെ 75%ൽ അധികം കൊല്ലം ജില്ലയിൽ നിന്നാണ്. അതുകൊണ്ട് കൊല്ലത്തെ 'Cashew Capital of the India' എന്നു വിശേഷിപ്പിക്കാറൂണ്ട്.
മ‍ത്സ്യ മേഖലയിൽ ഏതാണ്ട് ഒരു ലക്ഷത്തോളം പേർ ഉപജീവനം നടത്തുന്നു. ലോഹമണൽ കൊണ്ട് സമ്പന്നമായ ചവറ തീരദേശത്ത് ഇന്ത്യൻ റെയർഎർത്ത്സ്, കേരള മിനറൽസ് & മെറ്റൽസ് മുതലായ വൻകിട വ്യവസായശാലകൾ സ്ഥിതിചെയ്യുന്നു. മുണ്ടയ്ക്കൽ ഇൻഡസ്ട്രിയൽ എസ്റ്റേറ്റ്, ഉമയനല്ലൂർ സിഡ്‌കോ ഇൻഡസ്ട്രിയൽ എസ്റ്റേറ്റ് എന്നിവ കൊല്ലത്തെ വ്യാവസായിക എസ്റ്റേറ്റുകളാണ്. ലോകത്ത് ഏറ്റവുമധികം പെൻസിൽ സ്ലേറ്റ് നിർമ്മിക്കുന്നത് കൊല്ലത്താണ്. തിരുവനന്തപുരം ടെക്നോപാർക്കിന്റെ ഒരു ഉപകേന്ദ്രം കുണ്ടറയിൽ സ്ഥിതി ചെയ്യുന്നു. നീണ്ടകര, കാവനാട്, ശക്തികുളങ്ങര, മരുത്തടി എന്നീ പ്രദേശങ്ങളിൽ കയറ്റുമതിയ്ക്കായി മത്സ്യവും ജലജീവികളുടെയും സംസ്കരണം വ്യാവസായികാടിസ്ഥാനത്തിൽ നടത്തുന്നുണ്ട്. നത്തയ്ക്കാ ഇവയിൽ പ്രധാനമാണ്. അഷ്ടമുടിയിൽ ഇവയുടെ കൃഷി നടക്കുന്നുണ്ട്. കൊല്ലം തുറമുഖം ഇന്ത്യയിലെ പ്രധാന തുറമുഖമായി മാറുമെന്ന് പ്രതീക്ഷിക്കപ്പെടുന്നു.
അവലംബം
വർഗ്ഗം:സമ്പദ്‌വ്യവസ്ഥകൾ വർഗ്ഗം:അപൂർണ്ണ ലേഖനങ്ങൾ വർഗ്ഗം:കൊല്ലം
ചിത്രദുർഗ കോട്ട
കർണ്ണാടകയിലെ ചിത്രദുർഗ ജില്ലയിൽ സ്ഥിതി ചെയ്യുന്ന ഒരു കോട്ടയാണ് ചിത്രദുർഗ. ചിത്രദുർഗയെന്നാൽ "ചിത്രത്തിലെന്ന പോലെയുള്ള കോട്ട" എന്നാണർത്ഥം. "ചിറ്റൽ ഡുർഗ്" എന്ന് ബ്രിട്ടീഷുകാർ വിളിച്ച് പോന്നിരുന്ന ഈ കോട്ട കന്നഡയിൽ "ചിത്രകൽ ദുർഗ" എന്നാണ് അറിയപ്പെടുന്നത്. കർണാടകയിലെ പശ്ചിമഘട്ടമലനിരകളിൽ നിന്ന് ഉദ്ഭവിക്കുന്ന വേദാവതി നദിയുടെ തീരത്താണ് ഈ കോട്ട സ്ഥിതി ചെയ്യുന്നത്.
പതിനൊന്നാം നൂറ്റാണ്ടിനും പതിമൂന്നാം നൂറ്റാണ്ടിനും ഇടയിൽ ചാലൂക്യരും ഹോയ്‌സാലരും പിന്നീട് വിജയനഗര സാമ്രാജ്യവും ഉൾപ്പെടെയുള്ള രാജവംശങ്ങളുടെ കാലഘട്ടത്തിലാണ് ഈ കോട്ട നിർമ്മിക്കപ്പെട്ടത്. 15-ഉം 18-ഉം നൂറ്റാണ്ടുകൾക്കിടയിൽ ചിത്രദുർഗയിലെ നായകന്മാർ അഥവാ പലേഗാർ നായകന്മാർ ആയിരുന്നു കോട്ട വിപുലീകരിച്ചത്. 1779 ൽ മൈസൂർ രാജാവായിരുന്ന ഹൈദർ അലി ഈ കോട്ട പിടിച്ചെടുത്തുവെങ്കിലും ഇരുപത് വർഷത്തിനു ശേഷം ബ്രിട്ടീഷ് സൈന്യം അദ്ദേഹത്തിന്റെ മകനായ ടിപ്പു സുൽത്താനെ പരാജയപ്പെടുത്തി കോട്ട പിടിച്ചെടുത്തു.
ഇതിഹാസവും ചരിത്രവും ഇഴിപിരിഞ്ഞുകിടക്കുന്ന ഈ കോട്ട, മഹാഭാരതത്തിലെ ഹിഡുംബന്റെയും ഹിഡുംബിയുടെയും വാസ സ്ഥലം ആയിരുന്നു എന്നു പറയപ്പെടുന്നു.
പദോത്പത്തി
ചിത്രദുർഗ കന്നഡ ഭാഷയിലെ രണ്ട് വാക്കുകളിൽ നിന്നും രൂപംകൊണ്ടതാണ്: 'ചിത്ര' എന്നാൽ 'ചിത്രം', 'ദുർഗ്ഗ' എന്നാൽ 'കോട്ട' എന്നുമാണ്. പ്രാദേശികമായി "കല്ലിനാ കോട്ടെ" അഥവാ "സ്റ്റോൺ ഫോർട്ട്സ്" എന്നും ഇത് അറിയപ്പെടുന്നു.
ചരിത്രം
ചാലൂക്യരുടെയും ഹോയ്‌സാലരുടെയും വിജയനഗര രാജാക്കന്മാരുടെയും നിരവധി ലിഖിതങ്ങൾ ഇവിടെനിന്നും കണ്ടെത്തിയിട്ടുണ്ട്. കൂടാതെ ഇവിടെ നിന്നു കണ്ടെത്തിയ ശിലാലിഖിതങ്ങളിൽ ചിലത് അശോക ചക്രവർത്തിയുടെ ഭരണകാലത്തെ മൗര്യ സാമ്രാജ്യത്തിലേക്ക് വിരൽ ചൂണ്ടുന്നവയാണ്. വിജയനഗര സാമ്രാജ്യ കാലയളവിൽ ഗ്രാമ മുഖ്യനായ, തിമ്മണ്ണ നായകയുടെ കയ്യിൽ കിട്ടുന്നതു മുതൽക്കാണ് ഈ കോട്ടയുടെ സുവണ്ണ കാലഘട്ടം തുടങ്ങുന്നത്.
ഹൊയ്‌സാല രാജാക്കന്മാരിൽ നിന്ന് ഈ പ്രദേശത്തിന്റെ നിയന്ത്രണം വിജയനഗര രാജക്കന്മാർക്ക് ലഭിക്കുകയും AD 1565-ൽ വിജയനഗര സമ്രാജ്യം അസ്തമിക്കുകയും ജന്മിത്ത പ്രഭുക്കന്മാരായിരുന്ന നായകാസിന്റെ കയ്യിൽ അധികാരം എത്തിച്ചേരുകയും ചെയ്തു. തുടർന്ന് 200 വർഷത്തോളം നായക രാജക്കന്മാർ അവിടം ഭരിച്ചു. 1762-ൽ ആണ് മൈസൂർ നവാബായിരുന്ന ഹൈദർ അലി ചിത്രദുർഗ കോട്ട ആദ്യമായി ആക്രമിക്കുന്നത്. അതിൽ പരാജിതനായ അദ്ദേഹം 10 വർഷങ്ങൾക്ക് ശേഷം 1770-ൽ വീണ്ടും കോട്ട ആക്രമിക്കുകയും പരാജിതനാകുകയും ചെയ്തു. എന്നാൽ 1779-ൽ ഹൈദരലി മദകരി നായക അഞ്ചാമനെ കീഴ്‌പ്പെടുത്തി ഈ കോട്ട സ്വന്തമാക്കി.
നിർമ്മാണം
കോട്ടയുടെ മുന്നിലും പിന്നിലുമായി നിരവധി പ്രവേശന കവാടങ്ങളുണ്ട്. മുൻ വശത്ത് 19 പ്രവേശന കവാടങ്ങളാണ് ഉള്ളത്. പിൻ വശത്ത് അതിനിരട്ടി പ്രവേശന കവാടങ്ങൾ ഉണ്ട്. കൂടാതെ 35 രഹസ്യ അറകൾ, 4 അദൃശ്യപാതകൾ, നൂറുകണക്കിന് നിരീക്ഷണ ഗോപുരങ്ങൾ എന്നിവയൊക്കെ ഈ കോട്ടയിലുണ്ട്.
അവലംബം
വർഗ്ഗം:കർണാടകത്തിലെ കോട്ടകൾ
പാലത്തറ, കൊല്ലം ജില്ല
ചരിത്രം
ചരിത്ര പ്രാധാന്യമുള്ള ഒരു പ്രദേശമാണ് പാലത്തറ.വളരെയേറെ വർഷങ്ങൾക്കുമുമ്പ് ഈ പ്രദേശത്തു ധാരാളം പാലവൃക്ഷങ്ങളുണ്ടായിരുന്നു. ഈ പാലമരങ്ങളുടെ തറയിൽ യാത്രക്കാർ വിശ്രമിക്കുമായിരുന്നു. അങ്ങനെയാവാം ഈ പ്രദേശത്തിനു പാലത്തറ എന്ന പേരുലഭിച്ചത്. അങ്ങനെ ഒരു വൃക്ഷത്തിൻറെ പേരിൽ അറിയപ്പെടുന്ന ഒരു പ്രദേശമാണിത്. പാലമരത്തറയിൽ വിഗ്രഹങ്ങൾ പ്രതിഷ്ഠിച്ച ക്ഷേത്രങ്ങളും ഇവിടെ ധാരാളമുണ്ടായിരുന്നു. അത്തരത്തിലുള്ള ഒരു ക്ഷേത്രമാണ് പാലത്തറ ദുർഗ്ഗാ ദേവി ക്ഷേത്രം. .
ഭരണസംവിധാനം
കൊല്ലം കോർപ്പറേഷൻറെ അധികാര പരിധിയിലുള്ള പ്രദേശമാണിത്.ഭരണസൗകര്യങ്ങൾക്കായി കോർപ്പറേഷനെ 6 മേഖലകളായി(zones) തിരിച്ചിട്ടുണ്ട്.അവയാണ് ഇതിൽ വടക്കേവിള വില്ലേജിനു കീഴിൽ വരുന്ന വാർഡാണ് പാലത്തറ (വാർഡ് നമ്പർ-32).മറ്റു വാർഡുകൾ താഴെ, പാലത്തറ വാർഡിൻറെ ഇപ്പോഴത്തെ കൗൺസിലർ എസ്.ആർ.ബിന്ദു ( ഇന്ത്യൻ നാഷണൽ കോൺഗ്രസ് ) ആണ്.(2015 നവംബർ മുതൽ തുടരുന്നു)
ജനജീവിതം
കശുവണ്ടി, കൈത്തറി തുടങ്ങിയ പരമ്പരാഗത തൊഴിലുകൾ ഉപജീവനമാക്കിയവർ ധാരാളമുള്ള പ്രദേശമാണ് പാലത്തറ.വിദ്യാഭ്യാസപരമായും സാംസ്കാരികമായും ഉയർന്ന നിലവാരം പുലർത്തുന്ന ജനതയാണ് ഇവിടെ വസിക്കുന്നത്. 2011ലെ സെൻസസ് അനുസരിച്ച് ഇവിടുത്തെ ജനസംഖ്യ 7945 ആണ്.ആകെ വീടുകളുടെ എണ്ണം 1896 ആണ്.ഉയർന്ന സാക്ഷരത (94.09%)യുള്ള പ്രദേശമാണ്.സ്ത്രീ-പുരുഷ അനുപാതം 1068 അണ്. .കേരളീയ വസ്ത്രധാരണ-ഭക്ഷണ ജീവിത രീതികളാണ് ഇവിടുത്തെ ജനങ്ങളുടേത്.
ആരോഗ്യം
ഇവിടുത്തെ ജനങ്ങളുടെ ആയുർദൈർഘ്യം വളരെ ഉയർന്നതാണ്.അതിനുള്ള പ്രധാന കാരണം കാരണം ഈ പ്രദേശത്തു ധാരാളമുള്ള ആശുപത്രികളാണ്. .
കൊല്ലം കോർപ്പറേഷൻ സാമൂഹിക ആരോഗ്യകേന്ദ്രം
ഇവിടുത്തെ പ്രധാനപ്പെട്ട ഒരു സർക്കാർ ആശുപത്രിയാണ് കൊല്ലം കോർപ്പറേഷൻ സാമൂഹിക ആരോഗ്യകേന്ദ്രം (Kollam Corporation Community Health Centre).ഇവിടുത്തെ ലബോറട്ടറിക്ക് 2011ൽ, അത്യാവശ്യമുള്ള എല്ലാ നിലവാരവുമുള്ള ലബോറട്ടറിക്കുള്ള ഔദ്യോഗിക അംഗീകാരം ലഭിച്ചിട്ടുണ്ട്. .
എൻ.എസ്.മെമ്മോറിയൽ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്
സ്ഥാപിതം-2000. കോർപ്പറേറ്റീവ് മേഖലയിലുള്ള ആശുപത്രിയാണിത്. ആധുനിക ചികിത്സാ ഉപകരണങ്ങളുള്ള ഈ മൾട്ടിസ്പെഷ്യാലിറ്റി ഹോസ്പിറ്റൽ വളരെ പ്രസിദ്ധിയാർജിച്ചതാണ്.2011ൽ ബി.എസ്.സി.നേഴ്സിംഗ് കോഴ്സ് ആരംഭിച്ചു.
ട്രാവൻകൂർ മെഡിസിറ്റി മെഡിക്കൽ കോളേജ്
thumb|400px|right |ട്രാവൻകൂർ മെഡിസിറ്റി മെഡിക്കൽ കോളേജ് ‍ സ്ഥാപിതം-2008. പാലത്തറയ്ക്കു തൊട്ടടുത്തായി സ്ഥിതിചെയ്യുന്ന ആശുപത്രിയാണ് ഇത്.ഈ മെഡിക്കൽ കോളേജ് കേരളാ യൂണിവേഴ്സിറ്റിയോട് അഫിലിയേറ്റു ചെയ്തിട്ടുള്ളതാണ്.
അഷ്ടമുടി ഹോസ്പിറ്റൽ ആൻഡ് ട്രോമാ കെയർ
സ്ഥാപിതം-2008. പാലത്തറയ്ക്കു സമീപമുള്ള ഒരു പ്രധാന ആശുപത്രിയാണ് ഇത്.മികച്ച ചികിത്സാ സൗകര്യങ്ങളാണ് ഇവിടുള്ളത്.
ആരാധനാലയങ്ങൾ
thumb|400px|right |പാലത്തറ ദുർഗ്ഗാ ദേവി ക്ഷേത്രം
ഹിന്ദു, മുസ്ലിം, ക്രിസ്തുമതം എന്നീ മതങ്ങളുള്ള പ്രദേശമാണ് പാലത്തറ.ഇവിടെ ധാരാളം ക്ഷേത്രങ്ങളുണ്ട്.ഏറ്റവും പ്രധാനപ്പെട്ട പാലത്തറ ദുർഗ്ഗാ ദേവി ക്ഷേത്രം കൊല്ലം ബൈപാസ് റോഡിനോടു ചേർന്ന് സ്ഥിതിചെയ്യുന്നു.ഈ ക്ഷേത്രത്തിലെ ഉത്സവം ജാതിമത ഭേദമന്യേ എല്ലാവരും ആഘോഷിക്കുന്നു.ക്ഷേത്രത്തിനോടു ചേർന്നു തന്നെ പാലത്തറ ശാദുലി തയ്ക്കാവ് (Shaduli Masjid) സ്ഥിതിചെയ്യുന്നു.ഈ പ്രദേശത്തിൻറെ മതസൗഹാർദ്ദമാണ് ഇത് സൂചിപ്പിക്കുന്നത്.അടുത്തുള്ള മറ്റു ക്ഷേത്രങ്ങൾ വള്ളുവൻതറ മഹാവിഷ്ണു ക്ഷേത്രം,വലിയ കൂനമ്പായിക്കുളം ക്ഷേത്രം, പെരുംകുളം മഹാദേവ ക്ഷേത്രം എന്നിവ.
സമീപസ്ഥലങ്ങൾ
thumb|400px|right |കൊല്ലം ബൈപാസ് പാലത്തറയിൽ
അക്ഷര വായനശാല
സ്ഥലത്തെ പ്രധാന വായനശാലയാണ് അക്ഷര വായനശാല.പാലത്തറ ദുർഗ്ഗാ ദേവി ക്ഷേത്രത്തിനു എതിർ വശത്തായി സ്ഥിതിചെയ്യുന്നു.ഈ വായനശാലയുടെ രജിസ്റ്റർ നമ്പർ- 02/KLM/6274 ആണ്.
കൊല്ലം ബൈപാസ്
മേവറം മുതൽ ആൽത്തറമൂട് വരെ 13 കി.മീ. ദൈർഘ്യമുള്ള കൊല്ലം ബൈപാസ് കടന്നുപോകുന്നുണ്ട്.
മറ്റുള്ളവ
വർഗ്ഗം:കൊല്ലം കോർപ്പറേഷൻ-വാർഡുകൾ വർഗ്ഗം:കൊല്ലം ജില്ലയിലെ ഗ്രാമങ്ങൾ
മേരി ബെർണാഡ്
'''മേരി എ. ബെർണാഡ്,''' നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്തിലെ (NIH) സയന്റിഫിക് വർക്ക്ഫോഴ്‌സ് ഡൈവേഴ്‌സിറ്റിയുടെ ചീഫ് ഓഫീസറാണ്. imgliish:Marie A. Bernard. ഇതിനുമുമ്പ്, അവർ NIH-ലെ നാഷണൽ ഇൻസ്റ്റിറ്റ്യൂട്ട് ഓൺ ഏജിംഗ് ഡെപ്യൂട്ടി ഡയറക്ടറായിരുന്നു, അവിടെ വാർദ്ധക്യത്തെയും അൽഷിമേഴ്‌സ് രോഗത്തെയും കേന്ദ്രീകരിച്ച് ഏകദേശം 3.1 ബില്യൺ ഡോളർ ഗവേഷണം നടത്തി. ബയോമെഡിസിനിലെ ഘടനാപരമായ വംശീയത അവസാനിപ്പിക്കാൻ 2021-ൽ ആരംഭിച്ച NIH UNITE സംരംഭത്തെ ബെർണാഡ് ചേർന്ന് നയിക്കുന്നു. ലിംഗം, വംശം, പ്രായം എന്നിവ പ്രകാരം ക്ലിനിക്കൽ ഗവേഷണത്തിൽ ഉൾപ്പെടുത്തുന്നത് പ്രോത്സാഹിപ്പിക്കുന്ന ഇൻക്ലൂഷൻ ഗവേണൻസ് കമ്മിറ്റിയുടെ സഹ-അധ്യക്ഷയാണ് അവർ. ഒക്ലഹോമ കോളേജ് ഓഫ് മെഡിസിനിൽ ഡൊണാൾഡ് ഡബ്ല്യു. റെയ്നോൾഡ്സ് ഡിപ്പാർട്ട്മെന്റ് ഓഫ് ജെറിയാട്രിക് മെഡിസിൻ സ്ഥാപക ചെയർപേഴ്സനായും അസോസിയേറ്റ് ചീഫ് ഓഫ് സ്റ്റാഫ് ആയും സേവനമനുഷ്ഠിച്ചു.
ജെറിയാട്രിക് മെഡിസിനിലെ നേതൃത്വത്തിന് ബെർണാഡിന് രണ്ട് ദേശീയ അവാർഡുകൾ ലഭിച്ചു: 2014 ലെ ജെറന്റോളജിക്കൽ സൊസൈറ്റി ഓഫ് അമേരിക്കയുടെ കെന്റ് അവാർഡ്; കൂടാതെ 2013-ലെ ഉന്നത വിദ്യാഭ്യാസത്തിലെ ജെറന്റോളജി അസോസിയേഷൻ ഓഫ് ക്ലാർക്ക് ടിബിറ്റ്‌സ് അവാർഡും.
ജീവിതരേഖ
മേരി 1972-ൽ ബ്രൈൻ മാവർ കോളേജിൽ ബിരുദ പരിശീലനം നടത്തി. രസതന്ത്രത്തിൽ ഓണേഴ്‌സോടെ ബിരുദം നേടി, 1976-ൽ യൂണിവേഴ്‌സിറ്റി ഓഫ് പെൻസിൽവാനിയ സ്‌കൂൾ ഓഫ് മെഡിസിനിൽ നിന്ന് എം.ഡി. ബിരുദം നേടി. പെൻസിൽവാനിയയിലെ ഫിലാഡൽഫിയയിലുള്ള ടെംപിൾ യൂണിവേഴ്സിറ്റി ഹോസ്പിറ്റലിൽ ഇന്റേണൽ മെഡിസിനിൽ പരിശീലനം നേടി, അവിടെ ചീഫ് റെസിഡന്റായും സേവനമനുഷ്ഠിച്ചു. , മേരി ടെംപിൾസ് സ്കൂൾ ഓഫ് മെഡിസിനിൽ തന്റെ ഔദ്യൊഗിക ജീവിതം ഒരു ഇൻസ്ട്രക്ടറായി തുടങ്ങി, തുടർന്ന് ജനറൽ ഇന്റേണൽ മെഡിസിൻ വിഭാഗത്തിൽ അസോസിയേറ്റ് പ്രൊഫസർ ഓഫ് മെഡിസിൻ, ഡയറക്ടർ ഓഫ് മെഡിക്കൽ ക്ലിനിക്ക്, അഡ്മിഷൻസ് അസിസ്റ്റന്റ് ഡീൻ എന്നീ നിലകളിൽ സേവനമനുഷ്ഠിച്ചു.
പോളിന സുസ്ലോവ
പോളിന സുസ്ലോവ (Поли́на Су́слова) എന്ന പേരിൽ പൊതുവെ അറിയപ്പെട്ടിരുന്ന ഒരു റഷ്യൻ ചെറുകഥാകൃത്ത് ആയിരുന്നു അപ്പോളിനാരിയ പ്രോകോഫിയേവ്ന സുസ്ലോവ (Аполлина́рия Проко́фьевна Су́слова; 1839-1918). പ്രശസ്ത സാഹിത്യകാരൻ ഫിയോദർ ദസ്തയേവ്സ്കിയുടെ കാമുകി, വാസിലി റോസനോവിൻറെ പത്നി, റഷ്യയിലെ ആദ്യ വനിതാ വൈദ്യൻ നദേഷ്ദ സുസ്ലോവയുടെ സഹോദരി എന്നീ നിലകളിലാവും ഒരുപക്ഷേ അവർ ഏറ്റവും കൂടുതലായി അറിയപ്പെടുന്നത്. ദി ഗാംബ്ലറിലെ പോളിന, ദി ഇഡിയറ്റിലെ നസ്താസ്യ ഫിലിപോവ്ന, ക്രൈം ആൻറ് പണിഷ്മെൻറിലെ കാറ്റെറിന ഇവാനോവ്ന മാർമെലാഡോവ, ദ പൊസസെസ്ഡിലെ ലിസാവെറ്റ നിക്കോളേവ്ന, കൂടാതെ ദ ബ്രദേർസ് കരാമസോവിലെ കാറ്ററീന, ഗ്രുഷേങ്ക എന്നിങ്ങനെ ദസ്തയേവ്സ്കിയുടെ നോവലുകളിലെ നിരവധി വനിതാ കഥാപാത്രങ്ങളുടെ മാതൃകയായി അവർ കണക്കാക്കപ്പെടുന്നു. സുസ്ലോവയ പലപ്പോഴും ഒരു സർപ്പസുന്ദരിയായി ചിത്രീകരിക്കപ്പെട്ടിട്ടുണ്ട്. ഫിയോദർ ദസ്തയേവ്സ്കി തന്റെ കാലത്തെ ഏറ്റവും ശ്രദ്ധേയയായ വനിതകളിലൊരാളെന്ന് അവരെ വിശേഷിപ്പിച്ചു.
ആദ്യകാലം
പോളിന സുസ്ലോവ നിസ്നി നോവ്ഗൊറോഡ് ഗവർണറേറ്റിലെ പാനിനോയിലാണ് ജനിച്ചത്. പോളിനയുടെ പിതാവ് പ്രോക്കോഫി സുസ്ലോവ് ഷെറെമെറ്റേവ്സ് കുടുംബത്തിലെ ഒരു അടിയാനായിരുന്നുവെങ്കിലും ഒരു കച്ചവടക്കാരനും ഉൽപാദകനുമായി ജീവിതവിജയം നേടാൻ അദ്ദേഹത്തിന് കഴിഞ്ഞു. തന്റെ പെൺമക്കളായ പോളിനയ്ക്കും (അപ്പോളിനാരിയ എന്ന പേരിന്റെ ചുരുക്കം) നദേഷ്ദയ്ക്കും ശരിയായ വിദ്യാഭ്യാസം നൽകാൻ അദ്ദേഹം തീരുമാനിച്ചു. പെൺകുട്ടികൾക്ക് ഒരു ഗൃഹാദ്ധ്യാപികയും ഒരു നൃത്ത അധ്യാപികയും ഉണ്ടായിരുന്നു.
ഒരു ഫിനിഷിംഗ് സ്കൂളിൽ പഠനത്തിന്ചേർന്ന പോളിന, സുസ്ലോവ് കുടുംബം സെന്റ് പീറ്റേഴ്സ്ബർഗിലേക്ക് മാറിയപ്പോൾ സെന്റ് പീറ്റേഴ്സ്ബർഗ് സ്റ്റേറ്റ് യൂണിവേഴ്സിറ്റിയിൽ ചേർന്നു. രാഷ്ട്രീയ സമരം, പ്രകടനങ്ങൾ, വിദ്യാർത്ഥി സമ്മേളനങ്ങൾ എന്നിവ അവർ അക്കാലത്ത് ആസ്വദിച്ചിരുന്നു. അക്കാലത്തെ മൗലികമായ കാഴ്ചപ്പാടുകളോട്, പ്രത്യേകിച്ച് സ്ത്രീകളുടെ അവകാശങ്ങളെക്കുറിച്ച് അവൾ പരിതപിച്ചിരുന്നു
ദസ്തയേവ്സ്കിയുമായുള്ള ബന്ധം
1861 -ൽ, പ്രശസ്ത എഴുത്തുകാരനായിരുന്ന ഫിയോദർ ദസ്തയേവ്സ്കി പഠിപ്പിച്ച ക്ലാസുകളിൽ സുസ്ലോവ പങ്കെടുത്തിരുന്നു. അദ്ദേഹത്തിന്റെ പ്രഭാഷണങ്ങൾ യുവാക്കൾക്കിടയിൽ അക്കാലത്ത് വളരെ പ്രചാരത്തിലുണ്ടായിരുന്നു. ആ സമയത്ത്, ദസ്തയേവ്സ്കിക്ക് 40 വയസും അവർക്ക് 21 വയസുമായിരുന്നു പ്രായം. മകൾ ല്യൂബോവ് ദസ്തയേവ്സ്കയുടെ (ബന്ധം അവസാനിച്ച് വർഷങ്ങൾക്ക് ശേഷം ജനിച്ച) അഭിപ്രായമനുസരിച്ച്, "ദസ്തയേവ്സ്കിയെ ചുറ്റിപ്പറ്റി നിന്ന സുസ്ലോവ എല്ലാവിധത്തിലും അദ്ദേഹത്തെ പ്രസാദിപ്പിക്കാൻ ശ്രമിച്ചു, പക്ഷേ ദസ്തയേവ്സ്കി അവളെ ശ്രദ്ധിച്ചതേയില്ല. പിന്നീട് അവർ അദ്ദേഹത്തിന് ഒരു പ്രേമലേഖനം എഴുതി". മറ്റൊരു വ്യാഖ്യാനം സുസ്ലോവ തന്റെ രചനകൾ ദസ്തയേവ്സ്കിയുടെ അടുത്തു കൊണ്ടുവന്ന് ഉപദേശം തേടി എന്നതാണ്. അവളുടെ കഥ മോശമായിരുന്നുവെങ്കിലും ദസ്തയേവ്സ്കി സുന്ദരിയായ ഈ പെൺകുട്ടിയാൽ ആകർഷിക്കപ്പെടുകയും അവളെ എഴുത്ത് പഠിപ്പിക്കാമെന്ന് വാഗ്ദാനം നടത്തുകയും ചെയ്തു. മറ്റൊരു വിശദീകരണപ്രകാരം സുസ്ലോവയുടെ കഥകൾ വായിക്കുകയും ഇഷ്ടപ്പെടുകയും ചെയ്ത ദസ്തയേവ്സ്കി രചയിതാവിനെ കാണാൻ ആഗ്രഹിച്ചുവെന്നതാണ്.
ഈ ബന്ധം ഇരുവർക്കിടയിലും പ്രത്യേകിച്ച് ദസ്തയേവ്സ്കിയെ സംബന്ധിച്ചിടത്തോളം ബുദ്ധിമുട്ടുള്ളതും വേദനാജനകവുമായിരുന്നു. ജോലിഭാരം, മോശം ആരോഗ്യാവസ്ഥ, വർദ്ധിച്ചുവരുന്ന സാമ്പത്തിക ബുദ്ധിമുട്ട് എന്നിവയാൽ അദ്ദേഹം അവശനായിരുന്നു. അഹങ്കാരിയും കൗശലക്കാരിയും അസൂയാലുവുമായ സുസ്ലോവ, അദ്ദേഹത്തിന്റെ അസുഖബാധിതയായ ഭാര്യ മരിയ ഇസയേവയെ വിവാഹമോചനം ചെയ്യണമെന്ന് നിരന്തരം അദ്ദേഹത്തിൽ സമ്മർദ്ദം ചെലുത്തി. ദസ്തയേവ്സ്കി പിന്നീട്, അവർ ഒരു മനോരോഗിയായ സ്വാർത്ഥ സ്ത്രീ ആണെന്നും അവരുടെ സ്വാർത്ഥതയും അഹങ്കാരവും ഏറെ വലുതാണെന്നും മറ്റുള്ളവരുടെ ന്യൂനത ഒട്ടും സഹിക്കാത്തവളും ആണെന്ന് പിന്നീട് ശ്രദ്ധിച്ചു. 1865 -ൽ മരിയയുടെ മരണശേഷം അദ്ദേഹം സുസ്ലോവയോട് വിവാഹാലോചന നടത്തയെങ്കിലും സുസ്ലോവ അത് നിരസിച്ചു.
ദസ്തയേവ്സ്കിയുടെ രണ്ടാമത്തെ ഭാര്യ അന്ന സ്നിറ്റ്കിനയിൽ നിന്ന് വ്യത്യസ്തമായി, പോളിന സുസ്ലോവ അപൂർവ്വമായി മാത്രം അദ്ദേഹത്തിന്റെ പുസ്തകങ്ങൾ വായിക്കുകയും അദ്ദേഹത്തിന്റെ കൃതികളെ ബഹുമാനിക്കാതിരിക്കുകയും ഒരു സാധാരണ ആരാധകനായി മാത്രം കണക്കാക്കുകയും ചെയ്തു. ദസ്തയേവ്സ്കി ഒരിക്കൽ അവൾക്ക് എഴുതി: “എന്റെ പ്രിയേ, ഞാൻ നിന്നെ വിലകുറഞ്ഞ അവശ്യ സന്തോഷത്തിലേക്ക് ക്ഷണിക്കുന്നില്ല.”  വേർപിരിയലിന് ശേഷം, അവരുടെ കത്തിടപാടുകൾ ഉൾപ്പെടെയുള്ള അനുരഞ്ജന രേഖകൾ മുഴുവനും അവർ ചുട്ടുകരിച്ചു. 1867 ൽ ഫ്യോഡർ ദസ്തയേവ്സ്കി അന്ന സ്നിറ്റ്കിനയെ വിവാഹം കഴിച്ചു.
പിൽക്കാലജീവിതം
ഒരു സ്കൂൾ വിദ്യാർത്ഥിയായിരുന്ന വാസിലി റോസനോവ്  ഇതിനകം മുപ്പത് വയസ്സിനു മുകളിൽ പ്രായമുണ്ടായിരുന്ന സുസ്ലോവയുമായി കണ്ടുമുട്ടി. ആദ്യ കാഴ്ചയിൽ തന്നെ അദ്ദേഹം അവരുമായി പ്രണയത്തിലായി. ഫിയോദോർ ദസ്തയേവ്സ്കിയുടെ മുൻ കാമുകി എന്ന നിലയിലാണ് റോസനോവ് അവളെ അറിഞ്ഞിരുന്നത്. റോസനോവ് ഏറ്റവുമധികം ആദരിച്ചിരുന്ന എഴുത്തുകാരൻ ദസ്തയേവ്സ്കി ആയിരുന്നതിനൽ അദ്ദേഹത്തിന് അവളിൽ താൽപര്യം ജ്വലിപ്പിക്കാൻ ഇതുതന്നെ പര്യാപ്തമായിരുന്നു. റോസനോവ് തന്റെ ഡയറിയിൽ ഒരു ഹ്രസ്വമായ കുറിപ്പ് മാത്രമാണ് ഇതേക്കുറിച്ച് നൽകിയത്: "അപ്പോളിനാരിയ പ്രോകോഫിയേവ്ന സുസ്ലോവയെ കണ്ടുമുട്ടി. എന്റെ സ്നേഹം അവളോടുണ്ട്. സുസ്ലോവ എന്നെ സ്നേഹിക്കുകയും ഞാൻ അവളെ വളരെയധികം സ്നേഹിക്കുകയും ചെയ്യുന്നു. ഞാൻ കണ്ടിട്ടുള്ളതിൽ വച്ച് ഏറ്റവും അത്ഭുതകരമായ വനിതയാണ് അവൾ." മൂന്ന് വർഷത്തോളം പ്രണയ ബന്ധത്തിലായിരുന്ന അവർ, 1880 നവംബർ മാസത്തിൽ വിവാഹിതരായി. ആ സമയത്ത് സുസ്ലോവയ്ക്ക് 40 വയസും റോസനോവിന് 24 വയസുമായിരുന്നു പ്രായം.
1886 -ൽ അവർ വേർപിരിഞ്ഞു. റോസനോവിന്റെ വ്യക്തിപരമായ കത്തിടപാടുകളിൽ നിന്ന് വ്യക്തമാകുന്നത്, അവർ ഒരുമിച്ചുള്ള ജീവിതം അദ്ദേഹത്തിന് ഒരു പീഡനകാലമായിരുന്നുവെന്നാണ്. സുസ്ലോവ പരസ്യമായി അസൂയ നിറഞ്ഞ രംഗങ്ങൾ സൃഷ്ടിക്കുകയും അതേ സമയംതന്നെ സുഹൃത്തുക്കളുമായി ഉല്ലസിക്കുകയും ചെയ്തു. റോസനോവിന്റെ മകൾ ടാറ്റിയാന തന്റെ ഓർമ്മക്കുറിപ്പുകളിൽ ഇങ്ങനെ പ്രസ്താവിച്ചു: "സുസ്ലോവ അദ്ദേഹത്തെ പരിഹസിച്ചു, അദ്ദേഹം എഴുതുന്നത് ചില മണ്ടത്തരങ്ങൾ മാത്രമാണെന്ന് പറഞ്ഞ് അദ്ദേഹത്തെ അപമാനിക്കുകയും ഒടുവിൽ തള്ളിക്കളയുകയും ചെയ്തു". സുസ്ലോവ റോസനോവുമായി രണ്ടുതവണ വേർപിരിഞ്ഞുവെങ്കിലും അദ്ദേഹം എപ്പോഴും അവളോട് ക്ഷമിക്കുകയും വീട്ടിലേക്ക് മടങ്ങാൻ അപേക്ഷിക്കുകയും ചെയ്തിരുന്നു. ഒടുവിൽ അവർ പിരിഞ്ഞതിനുശേഷം, റോസനോവ് സമ്മതിച്ചു: "എല്ലാ കഷ്ടപ്പാടുകൾക്കിടയിലും അവളെ അന്ധമായും ശങ്കയോടെയും സ്നേഹിക്കാൻ എന്നെ പ്രേരിപ്പിച്ച (അവളുടെ സ്വഭാവത്തിൽ) എന്തോ ഉണ്ടായിരുന്നു."
റോസനോവ് തന്റെ ഭാവി ഭാര്യ വർവരയെ കണ്ടതിനുശേഷം, പോളിന 20 വർഷത്തേക്ക് അദ്ദേഹത്തെ വിവാഹമോചനം ചെയ്യാൻ വിസമ്മതിച്ചു. 1900 -കളുടെ തുടക്കത്തിൽ പോളിന സുസ്ലോവ സെവാസ്റ്റോപോളിൽ തനിച്ചായിരുന്നു താമസിച്ചിരുന്നത്. 1918 ൽ 78 ആം വയസ്സിൽ സുസ്ലോവ അന്തരിച്ചു.
കാതി ജെറ്റ്‌നിൽ-കിജിനർ
മാർഷൽ ദ്വീപുകളിൽ നിന്നുള്ള കവയിത്രിയും കാലാവസ്ഥാ വ്യതിയാന പ്രവർത്തകയുമാണ് കാതി ജെറ്റ്‌നെയിൽ-കിജിനർ.
ജീവിതവും കരിയറും
മാർഷൽ ദ്വീപുകളിൽ ജനിച്ച ജെറ്റ്നൈൽ-കിജിനർ വളർന്നത് ഹവായിയിലാണ്. അവർ കാലിഫോർണിയയിലെ മിൽസ് കോളേജിൽ നിന്ന് ബിഎയും മെനോവയിലെ ഹവായ് സർവകലാശാലയിൽ നിന്ന് പസഫിക് ഐലന്റ് സ്റ്റഡീസിൽ എംഎയും നേടി.
ജെറ്റ്നൈൽ-കിജിനറുടെ കവിതകൾ പരിസ്ഥിതിയും കാലാവസ്ഥാ വ്യതിയാനവും സംബന്ധിച്ച പ്രശ്നങ്ങൾ എടുത്തുകാണിക്കുന്നു. കൊളോണിയലിസം, കുടിയേറ്റം, വർഗ്ഗീയത എന്നിവയുൾപ്പെടെയുള്ള സാമൂഹിക അനീതികളും അവർ സൂക്ഷ്‌മനിരീക്ഷണം ചെയ്യുന്നു.
അവരുടെ ആദ്യ കവിതാസമാഹാരങ്ങൾ, ഐപ് ജുൾട്ടോക്ക്: പോയംസ് ഫ്രം എ മാർഷലീസ് ഡോട്ടർ, 2017 ൽ അരിസോണ യൂണിവേഴ്സിറ്റി പ്രസ്സ് പ്രസിദ്ധീകരിച്ചു. മാർഷൽ ദ്വീപുകളിൽ നിന്നുള്ള ഒരാൾ എഴുതിയ ആദ്യത്തെ പ്രസിദ്ധീകരിച്ച കവിതാ പുസ്തകമാണിത്.
മാർഷൽ ദ്വീപുകളെ ബാധിക്കുന്ന കാലാവസ്ഥാ വ്യതിയാനത്തെക്കുറിച്ചും പാരിസ്ഥിതിക പ്രശ്‌നങ്ങളെക്കുറിച്ചും നടപടിയെടുക്കുന്നതിൽ മാർഷലീസ് യുവാക്കളെ സഹായിക്കുകയെന്ന ലക്ഷ്യത്തോടെയുള്ള പരിസ്ഥിതി ലാഭരഹിത സംഘടനയായ ജോ-ജികുമിന്റെ (Jodrikdrik in Jipan ene eo e Kutok Maroro) സഹസ്ഥാപകയാണ് അവർ..
ജെറ്റ്നൈൽ-കിജിനർ കോളേജ് ഓഫ് മാർഷൽ ദ്വീപുകളിൽ പസഫിക് സ്റ്റഡീസ് ഫാക്കൽറ്റി ഇൻസ്ട്രക്ടറായി പഠിപ്പിച്ചു.
ഓസ്‌ട്രേലിയൻ നാഷണൽ യൂണിവേഴ്‌സിറ്റിയിൽ ജെൻഡർ, മീഡിയ, ആന്റ് കൾച്ചറൽസ്റ്റഡീസിൽ ഇപ്പോൾ പിഎച്ച്ഡി. ചെയ്യുന്നു.
നേട്ടങ്ങൾ
2014 ൽ ഐക്യരാഷ്ട്ര കാലാവസ്ഥാ ഉച്ചകോടിയെ അഭിസംബോധന ചെയ്യാൻ ജെറ്റ്നൈൽ-കിജിനറിനെ തിരഞ്ഞെടുത്തു. ന്യൂയോർക്കിലെ ഉദ്ഘാടനച്ചടങ്ങിൽ 'Dear Matafele Peinem', എന്ന കവിത അവർ അവതരിപ്പിച്ചു. 2015 ൽ പാരീസിലെ COP21 ൽ സംസാരിക്കാൻ അവരെ ക്ഷണിച്ചു..
2015 ൽ വോഗ് മാഗസിൻ 13 ക്ലൈമറ്റ് വാരിയറുകളിൽ ഒരാളായി അവരെ തിരഞ്ഞെടുത്തു. 2017 ൽ എർത്ത് കമ്പനി ഇംപാക്റ്റ് ഹീറോ ഓഫ് ദി ഇയർ ആയി തിരഞ്ഞെടുക്കപ്പെട്ടു. 2012 ൽ ലണ്ടനിലെ പൊയട്രി പാർനസസ് ഫെസ്റ്റിവലിൽ മാർഷൽ ദ്വീപുകളെ പ്രതിനിധീകരിച്ചു.
കൂടുതൽ വായനയ്ക്ക്
വർഗ്ഗം:ഓഷ്യാനിയൻ പരിസ്ഥിതി പ്രവർത്തകർ
ഫോളിക്കുലാർ സിസ്റ്റ് ഓഫ് ഓവറി
അണ്ഡാശയത്തിലെ ഫോളികുലാർ സിസ്റ്റ് ഒരു തരം ഫങ്ഷണൽ സിമ്പിൾ സിസ്റ്റാണ്. ഇത് ഏറ്റവും സാധാരണമായ ഒരു അണ്ഡാശയ സിസ്റ്റാണ്.
പാത്തോഫിസിയോളജി
അണ്ഡോത്പാദനം സംഭവിക്കാത്തപ്പോൾ ഈ തരം സിസ്റ്റ് രൂപം കൊള്ളുന്നു, ഒരു ഫോളിക്കിൾ പൊട്ടിപ്പോകുകയോ അണ്ഡം വിടുകയോ ചെയ്യില്ല, പകരം അത് ഒരു സിസ്റ്റ് ആയി മാറുന്നത് വരെ വളരുന്നു. ഇത് സാധാരണയായി അണ്ഡോത്പാദന സമയത്ത് രൂപം കൊള്ളുന്നു, ഏകദേശം 7 സെന്റീമീറ്റർ വ്യാസത്തിൽവരെ അത് വളരും. ഇത് നേർത്ത ഭിത്തിയുള്ളതാണ്. ഒന്നോ അതിലധികമോ ഗ്രാനുലോസ കോശങ്ങളാൽ ക്രമീകരികരിച്ചിരുന്ന ഇതിൽ വ്യക്തമായ ദ്രാവകം നിറഞ്ഞതാണ്.
രോഗനിർണയം
ഫോളികുലാർ സിസ്റ്റ് രേഖപ്പെടുത്തുന്നതിനുള്ള പ്രാഥമിക ഉപകരണമാണ് അൾട്രാസൗണ്ട്. അവ അപ്രത്യക്ഷമാകുമെന്ന് ഉറപ്പാക്കാൻ ഒരു ഡോക്ടർ ഇവ നിരീക്ഷിക്കുകയും ഇല്ലെങ്കിൽ ചികിത്സാ രീതികൾ നോക്കുകയും ചെയ്യുന്നു.
External links
വർഗ്ഗം:സ്ത്രീരോഗങ്ങൾ
പീറ്റർ കെ. ജോസഫ്
ഗാനരചയിതാവാണ് പീറ്റർ ജോസഫ്. ഇസ്രയേലിൻ നാഥനായി എന്ന ഗാനം ഇദ്ദേഹമാണ് രചിച്ചത്. മറ്റു നിരവധി ഗാനങ്ങളും ഇദ്ദേഹത്തിന്റെ രചനയിലൂടെ പുറത്തിറങ്ങി.
ദൈസെൻ-ഒകി ദേശീയോദ്യാനം
ജപ്പനിലെ ചൂഗോക്കു മേഖലയിൽ സ്ഥിതിചെയ്യുന്ന ഒരു ദേശീയോദ്യാനമാണ് ദൈസെൻ-ഒകി. (ഇംഗ്ലീഷ്: Daisen-Oki National Park (大山隠岐国立公園). ഒക്കായാമ, ഷിമാനെ, തൊത്തോരി എന്നീ പ്രവിശ്യകളിലായി ഇത് വ്യാപിച്ച്കിടക്കുന്നു. ദൈസെൻ പർവ്വതമാണ് ഈ ഉദ്യാനത്തിന്റെ കേന്ദ്രബിന്ദു. ഹിരുസെൻ, കെനാഷി, സാൻബേ, ഹോബുത്സു തുടങ്ങിയ അസ്നിപർവ്വതങ്ങളും ഈ മേഖലയിൽപ്പെടുന്നു. ഇവിടത്തെ ഇസൂമോ സമതലത്തിൽ സ്ഥിതിചെയ്യുന്ന ഷിന്റൊ ദേവാലയമായ ഇസുമോ-തൈഷ ജപ്പാനിലെത്തന്നെ ഏറ്റവും പഴക്കമേറിയതാണ്. 1936 ലാണ് ദൈസെൻ നാഷണൽ പാർക് എന്നപേരിൽ ഉദ്യാനം സ്ഥാപിതമായത്, പിന്നീട് 1961ൽ  ഒകി ദ്വീപും ഷിമാനെ പ്രവിശ്യയിൽ പെടുന്ന ചില ഭാഗങ്ങളും ചേർത്ത് വിസ്തൃതി വർദ്ധിപ്പിച്ചപ്പോൾ ദൈസെൻ-ഒകി ദേശീയോദ്യാനം എന്ന് പുനർനാമകരണം ചെയ്യുകയാണുണ്ടായത്.
അവലംബം
വർഗ്ഗം:ജപ്പാനിലെ ദേശീയോദ്യാനങ്ങൾ
സിമോ ഹായ്ഹ
വെള്ള മരണം (White Death) എന്ന  അപരനാമത്തിൽ അറിയപ്പെട്ടിരുന്ന ഫിന്നിഷ് സ്നൈപ്പർ ആയിരുന്നു സിമോ ഹായ്ഹ(Simo Häyhä)[ ഡിസംബർ 17,1905 - ഏപ്രിൽ 1, 2002 ].
ചെറിയ മാറ്റം വരുത്തിയ മോസിൻ നഗാന്റ് (റഷ്യൻ: Винтовка Мосина, ഇംഗ്ലീഷ് : Mosin–Nagant) തോക്ക് ഉപയോഗിച്ച് രണ്ടാം ലോക മഹായുദ്ധത്തിന്റെ ഭാഗമായി നടന്ന ശീതകാല യുദ്ധത്തിൽ 505 സൈനികരെ ഇദ്ദേഹം വധിച്ചു. ഒരു പ്രധാന യുദ്ധത്തിൽ സ്നൈപ്പർ തോക്ക് കൊണ്ട് നടത്തിയ ഈ യുദ്ധമികവ് ഒരു റിക്കാർഡ് ആണ്.
ആദ്യകാല ജീവിതം
ഇന്നത്തെ റഷ്യയുടെയും ഫിൻലാൻഡ് ന്റെയും അതിർത്തിയിൽ ഉള്ള റൗട്ട്യാർവി നഗരത്തിൽ ജനിച്ച ഇദ്ദേഹം 1925 മുതൽ സൈനിക സേവനം ആരംഭിച്ചു. അതിനു മുൻപ് കൃഷിക്കാരനും വേട്ടക്കാരനും ആയിരുന്നു. ബാല്യകാലത്ത്‌ തന്നെ ധാരാളം സമ്മാനങ്ങൾ ഷൂട്ടിങ്ങ് മത്സരങ്ങൾക്ക് ഇദ്ദേഹത്തിനു ലഭിച്ചിരുന്നു.
യുദ്ധ രംഗത്ത്
സോവിയറ്റ് റഷ്യയും ഫിൻലാൻഡും തമ്മിൽ 1939-1940 കാലഘട്ടത്തിൽ നടന്ന ശീതകാല യുദ്ധത്തിൽ  സിമോ ,സ്നൈപ്പർ ആയി ഫിന്നിഷ് സേനയിൽ സേവനം അനുഷ്ഠിച്ചു. -40 °C ക്കും -20 °C ക്കും ഇടയിൽ ഉള്ള അതി ശീത കാലാവസ്ഥയിൽ നടന്ന യുദ്ധത്തിൽ 505 റഷ്യൻ സൈനികരെ സിമോ വധിച്ചു. മഞ്ഞു വീഴുന്ന പ്രദേശങ്ങളിൽ വെള്ള വസ്ത്രം ധരിച്ചു വെടിയുതിർക്കുന്ന   സിമോ യെ ഒന്നു കാണാൻ പോലും മിക്ക റഷ്യൻ സൈനികർക്കും കഴിഞ്ഞിരുന്നില്ല. വളരെ കുറച്ചു നേരത്തേക്ക് മാത്രം പകൽ വെളിച്ചം ലഭ്യമായിരുന്ന ശീതകാലത്ത് വെറും നൂറു ദിവസങ്ങൾ കൊണ്ടാണ് ഇത്രയും പേരെ സിമോ ഒറ്റയ്ക്ക് വധിച്ചത്. ഒരു ദിവസം അഞ്ചു പേരെ എന്ന നിരക്കിൽ.
തദ്ദേശീയമായ മാറ്റങ്ങൾ വരുത്തിയ മോസിൻ നഗാന്റ് തോക്കായിരുന്നു സിമോ ഹായ്ഹ ഉപയോഗിച്ചത്. ടെലിസ്കോപ്പ് നു പകരമായി ഇരുമ്പ് വളയം ഘടിപ്പിച്ചതായിരുന്നു സിമോയുടെ തോക്ക്.
സിമോയെ വധിക്കാൻ റഷ്യൻ പീരങ്കിപ്പടയും, സ്നൈപ്പർ മാരും ആവുന്നത്ര ശ്രമിച്ചു. 1940 മാർച്ച് 6 നു സിമോയുടെ തലയിൽ റഷ്യൻ സൈനികൻ നിറയൊഴിച്ചു. ഇടതു ഭാഗത്തെ കീഴ് താടിയെല്ലിനു വെടിയേറ്റ നിലയിൽ സിമോയെ കണ്ടെത്തുമ്പോൾ കവിളിന്റെ പകുതി നഷ്ടമായ നിലയിലായിരുന്നു. പക്ഷെ അദ്ദേഹം മരിച്ചില്ല, മാർച്ച് 13 നു ബോധം വീണ്ടെടുത്തു. മാർച്ച് 13 നു തന്നെ മോസ്കോ ഉടമ്പടി (Moscow Peace Treaty) പ്രകാരം ശീതകാല യുദ്ധം അവസാനിച്ചു. യുദ്ധാനന്തരം കോർപ്പറൽ റാങ്കിൽ നിന്നും അദ്ദേഹത്തെ സെക്കന്റ് ലെഫ്റ്റനന്റ് സ്ഥാനത്തേക്ക് സ്ഥാനക്കയറ്റം നൽകി. ഫിൻലാൻഡിന്റെ പട്ടാള ചരിത്രത്തിൽ ഇതുവരെ ആർക്കും അത്രയും വേഗത്തിൽ സ്ഥാനക്കയറ്റം ലഭിച്ചിട്ടില്ല.
യുദ്ധാനന്തരം
കുറച്ചു വർഷങ്ങൾക്കു ശേഷം പരിക്കിനെ അതിജീവിച്ച സിമോ വേട്ടക്കാരൻ ആയും നായ പരിശീലകൻ ആയും ശിഷ്ടകാല ജീവിതം നയിച്ചു. എങ്ങനെ ഇത്ര വിദഗ്ദ്ധനായ പട്ടാളക്കാരൻ ആയി എന്ന പത്രലേഖകന്റെ ചോദ്യത്തിനു "നിരന്തരമായ പരിശ്രമം " എന്നാണു സിമോ പിൽകാലത്ത് ഉത്തരം നൽകിയത്.
അവലംബം
വർഗ്ഗം:സൈനികർ വർഗ്ഗം:1905-ൽ ജനിച്ചവർ
വി.എം. കുട്ടികൃഷ്ണമേനോൻ
ആയൂർവ്വേദത്തിനു നൽകിയ നിസ്തുലമായ സംഭാവനകളുടെ പേരിലും എഴുത്തുകാരൻ എന്നനിലയിലും  ശ്രദ്ധേയനാണ് വി.എം. കുട്ടികൃഷ്ണമേനോൻ.
1907 ഒക്ടോബറിൽ തൃശൂരിൽ ജനിച്ചു. രാമവർമ്മ അപ്പൻതമ്പുരാനാണ് അച്ഛൻ. അമ്മ അമ്പാട്ട് വടക്കേമുടവക്കാട്ട് നാണിക്കുട്ടി അമ്മ. തൃശൂർ മോഡൽ ബോയ്‌സ് ഹൈസ്‌കൂളിലും സെന്റ് തോമസ് കോളേജിലും തിരുവനന്തപുരം ആർട്‌സ് കോളേജിലുമായി പഠനം. മദ്രാസ് യൂണിവേഴ്‌സിറ്റിയിൽ ഡോ ചേലനാട്ട് അച്ച്യുതമേനോന്റെ കീഴിൽ കേരളത്തിലെ നടനകല എന്ന വിഷയത്തിൽ ആദ്യത്തെ ഗവേഷണ വിദ്യാർത്ഥിയായി ചേർന്നു. തൃപ്പൂണിത്തുറ സംസ്‌കൃത കോളേജിൽ ഇംഗ്ലീഷ് അധ്യാപകനായും എറണാകുളം മഹാരാജാസ് കോളേജിൽ മലയാളം അധ്യാപകനായും ജോലി ചെയ്തിട്ടുണ്ട്. കേരള വർമ്മ അമ്മാവൻ തമ്പുരാന്റെ കീഴിൽ വിഷ ചികിത്സയും ബാലചികിത്സയും ആയൂർവ്വേദവും പഠിച്ചു. ആദ്യത്തെ സാഹിത്യ പരിഷത്തിന്റെ സജീവ പങ്കാളിയായിരുന്നു. 'മംഗളോദയ'ത്തിന്റെ പത്രാധിപസമിതിയംഗമായിരുന്നു. അപ്പൻതമ്പുരാന്റെ 'ഭൂതരായർ' സിനിമയാക്കാൻ സംഘടിപ്പിച്ച കേരള സിനിടോണിന്റെ ഡയറക്ടറായിരുന്നു. തൃശൂർ വെങ്കിടങ്ങ് പഞ്ചായത്ത് പ്രസിഡണ്ടായും പ്രവർത്തിച്ചു. വി എം കുട്ടികൃഷ്ണമേനോൻ ആയൂർവ്വേദത്തിനു നൽകിയ സംഭാവന നിസ്തുലമാണ്. 1995 ആഗസ്റ്റ് 5 ന് നിര്യാതനായി.
അവലംബം
1. ഭാരതീയ വൈദ്യ സംവാദം (വൈദ്യഭൂഷണം രാഘവൻ തിരുമുൽപ്പാട് ഫൗണ്ടേഷൻ ഫോർ ആയൂർവ്വേദിക് സ്റ്റഡീസ്) 2. ക്രിയാകൗമുദീ
വർഗ്ഗം:മലയാള ഗദ്യസാഹിത്യകാരന്മാർ വർഗ്ഗം:തൃശ്ശൂർ ജില്ലയിൽ ജനിച്ചവർ വർഗ്ഗം:ആയുർവേദാചാര്യന്മാർ
മുഹമ്മദ് ഹംദുള്ള സയീദ്
മുഹമ്മദ് ഹംദുള്ള സയീദ് (1982 ഏപ്രിൽ 11, മൈസൂർ ) മലയാളിയായ ഒരു രാഷ്ട്രീയപ്രവർത്തകനാണ്. ഇദ്ദേഹം ഇൻഡ്യൻ നാഷണൽ കോൺഗ്രസ് അംഗമാണ്. 2009-ൽ പതിനഞ്ചാം ലോകസഭയിലേയ്ക്ക് ഇദ്ദേഹം ലക്ഷദ്വീപിൽ നിന്ന് തിരഞ്ഞെടുക്കപ്പെടുകയുണ്ടായി.
കെ.എസ്. നാരായണൻ നമ്പൂതിരി
കെ.എസ്. നാരായണൻ നമ്പൂതിരി 1977 മുതൽ 1995 വരെ വടക്കാഞ്ചേരി നിയോജക മണ്ഡലത്തിൽ നിന്നും വിജയിച്ച് കേരള നിയമസഭയിൽ അംഗമായിരുന്നു. തൃശൂർ ജില്ലയിലെ കാട്ടകാമ്പാൽ വില്ലേജിലുള്ള പെങ്ങാമുക്ക് എന്ന ഗ്രാമത്തിലെ കുഴുപ്പുള്ളി മനയ്ക്കലാണ് ജനനം.
അവലംബം
വർഗ്ഗം:അഞ്ചാം കേരള നിയമസഭാംഗങ്ങൾ വർഗ്ഗം:ആറാം കേരള നിയമസഭാംഗങ്ങൾ വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ വർഗ്ഗം:ഏഴാം കേരള നിയമസഭാംഗങ്ങൾ വർഗ്ഗം:എട്ടാം കേരള നിയമസഭാംഗങ്ങൾ വർഗ്ഗം:ഒൻപതാം കേരള നിയമസഭാംഗങ്ങൾ വർഗ്ഗം:1926-ൽ ജനിച്ചവർ വർഗ്ഗം:1998-ൽ മരിച്ചവർ വർഗ്ഗം:ഫെബ്രുവരി 9-ന് മരിച്ചവർ വർഗ്ഗം:ഏപ്രിൽ 7-ന് ജനിച്ചവർ
മുഹമ്മദ് ഹംദുള്ള സയീദ്
ജീവിതരേഖ
പി.എം.സയീദ്, റഹ്മത്ത് സയീദ് എന്നിവരാണ് ഇദ്ദേഹത്തിന്റെ മാതാപിതാക്കൾ. ഇദ്ദേഹം 2009-ൽ 26-ആം വയസ്സിൽ പാർലമെന്റിലേയ്ക്ക് തിരഞ്ഞെടുക്കപ്പെടുകയുണ്ടായി. പതിനഞ്ചാം ലോകസഭയിലെ ഏറ്റവും പ്രായം കുറഞ്ഞ എം.പി. ഇദ്ദേഹമാണ്.
അവലംബം
വർഗ്ഗം:1982-ൽ ജനിച്ചവർ
എ.ആർ. റെയ്ഹാനാ
'''എ. ആർ. റെയ്ഹാനാ''' ഒരു ഇന്ത്യൻ പിന്നണി ഗായികയും സംഗീത സംവിധായികയുമാണ്. എന്നിരുന്നാലും അവർ കൂടുതലായി അറിയപ്പെടുന്നത് പ്രശസ്ത സംഗീതസംവിധായകനായ എ. ആർ. റഹാമാൻറെ സഹോദരിയെന്ന നിലയിലും തമിഴിലെ സംഗീത സംവിധായകനും നടനുമായ ജി.വി. പ്രകാശ് കുമാറിൻറെ മാതാവ് എന്ന നിലയ്ക്കുമാണ്. 2002 ൽ കന്നത്തിൽ മുത്തമിട്ടാൽ എന്ന അവാർഡു ലഭിച്ച ചിത്രത്തിലെ ഒരു ഗാനത്തിനുവേണ്ടി അവർ എ. ആർ. റഹ്മാനുമായി സഹകരിച്ചു പ്രവർത്തിച്ചിരുന്നു. കാട്രു വെളിയിടൈ എന്ന ചിത്രത്തിലെ ‘സരട്ടു വണ്ടിയില’ എന്ന ഗാനമാണ് അവർ ആലപിച്ച ഏറ്റവും പുതിയ ഗാനം. ചോക്ലേറ്റ് എന്ന തമിഴ് സിനിമയിലെ വിവാദപരമായ ഒരു ഗാനവും അവർ ആലപിച്ചിരുന്നു. റെയിൻഡ്രോപ്സ് എന്ന യുവജനസംഘടനയുടം ബ്രാഞ്ച് അംബാസഡർ കൂടിയാണ്.
കാടുകുറ്റി
കേരളത്തിലെ തൃശ്ശൂർ ജില്ലയിലെ കാടുകുറ്റി ഗ്രാമപഞ്ചായത്തിന്റെ ആസ്ഥാനം സ്ഥിതി ചെയ്യുന്ന ഗ്രാമമാണ് കാടുകുറ്റി. തൃശ്ശൂർ നഗരത്തിൽ നിന്ന് 33 കിലോമീറ്റർ ദൂരത്തിലും, കൊച്ചി നഗരത്തിൽ നിന്ന് 45 കിലോമീറ്റർ ദൂരത്തിലും, ചാലക്കുടി പട്ടണത്തിൽ നിന്ന് 6 കിലോമീറ്റർ ദൂരത്തിലും സ്ഥിതി ചെയ്യുന്ന ഒരു പ്രദേശമാണ് കാടുകുറ്റി.
എത്തിച്ചേരാനുള്ള വഴി
റോഡ് വഴി - എൻ.എച്ച് 47 ൽ തൃശ്ശൂർ-എറണാകുളം വഴിയിൽ, ചാലക്കുടി പാലം കഴിഞ്ഞുള്ള മുരിങ്ങൂർ കവലയിൽ നിന്ന് വലത്തോട്ട് 5 കിലോമീറ്റർ.
റെയിൽ വഴി - അടുത്തുള്ള റെയിൽ‌വേ സ്റ്റേഷൻ ചാലക്കുടി ദൂരം 6 കിലോമീറ്റർ, ഡിവൈൻ നഗർ മുരിങ്ങൂർ 5 കിലോമീറ്റർ എന്നിവയാണ്.
വിമാനം വഴി - ഏറ്റവും അടുത്ത വിമാനത്താവളം കൊച്ചി അന്താരാഷ്ട്ര വിമാനത്താവളം (നെടുമ്പാശ്ശേരി വിമാനത്താവളം), ദൂരം 25 കിലോമീറ്റർ.
ചിത്രശാല
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
കടൽപ്പക്ഷികൾ
സമുദ്ര പരിസ്ഥിതിയിൽ ജീവിക്കാൻ സജ്ജരായിട്ടുള്ള പക്ഷികളാണ് കടൽപ്പക്ഷികൾ. കടൽപ്പക്ഷികൾ തങ്ങളുടെ ജീവിതരീതികൊണ്ടും സ്വഭാവംകൊണ്ടും ശരീരഘടനകൊണ്ടും വളരെ വ്യത്യസ്തരാണെങ്കിലും അവ വളരെ കൃത്യമായ കേന്ദ്രീകൃത പരിണാമത്തിനു (Convergent evolution) വിധേയമായിരിക്കുന്നു. ഒരേ പാരിസ്ഥിതികപ്രശ്നങ്ങളും ആഹാരലഭ്യതയും ( feeding niches) ഒരേപോലുള്ള പരിതഃസ്ഥിതികളോട്‌ ഇണങ്ങാനുള്ള കഴിവ്‌ സംജാതമാക്കുന്നു. ആദ്യ കടൽപ്പക്ഷി ക്രിറ്റേഷ്യസ് കാലഘട്ടത്തിലാണ് രൂപംകൊണ്ടത്. ആധുനിക കടൽപ്പക്ഷികുടുംബങ്ങൾ പാലിയോജീൻ കാലഘട്ടത്തിലാണ് ജന്മംകൊണ്ടത്ത്.
പൊതുവായി പറഞ്ഞാൽ കടൽപ്പക്ഷികൾ കൂടുതൽകാലം ജീവിച്ചിരിക്കും, മറ്റു പക്ഷികളേക്കാൾ കുറച്ച് കുഞ്ഞുങ്ങളെമാത്രം ഉത്പാദിക്കും പക്ഷെ, കൂടുതൽ സമയവും തങ്ങളുടെ കുഞ്ഞുങ്ങളുടെ കൂടെ ചിലവഴിക്കും. മിക്ക സ്പീഷിസുകളിലെ പക്ഷികളും കോളനികൾ ആയാണു ജീവിക്കുന്നത്. കുറച്ചു ഡസൻ പക്ഷികളുള്ള കോളനികൾ തൊട്ട് ലക്ഷക്കണക്കിനു പക്ഷികളുള്ള കോളനികൾ വരെ നിലനിൽക്കുന്നുണ്ട്. അനേകം സ്പീഷിസിൽപ്പെട്ട പക്ഷികളും വാർഷികമായി ദേശാന്തരഗമനം നടത്തിവരുന്നുണ്ട്. അവ പലപ്പോഴും മദ്ധ്യരേഖ കടന്നു സഞ്ചരിക്കുകയോ ചിലവ ഭൂമിയെത്തന്നെ ചുറ്റിസഞ്ചരിക്കുകയൊ ചെയ്ത് തങ്ങളുടെ വാർഷിക ദേശാന്തരഗമനം അവസാനിപ്പിക്കുന്നു. അവ സമുദ്രത്തിനടിയിലും മുകളിലുമുള്ള എന്തും ഭക്ഷിച്ചെന്നിരിക്കും. ചിലപ്പോൾ അവ പരസ്പരവും തിന്നും തിന്നപ്പെട്ടുകം ജീവിക്കുന്നു. കടൽപ്പക്ഷികൾ തങ്ങളുടെ ഭക്ഷണം കണ്ടെത്താൻ നടത്തുന്ന സഞ്ചാരം ഒന്നുകിൽ, തിരത്തിൽനിന്നും അകന്നും അധികം ആഴത്തിലേയ്ക്കു നീന്തിപ്പോകാതെയും (പെലാജിക്)അല്ലെങ്കിൽ, തിരത്തുതന്നെ ചുറ്റിത്തിരിഞ്ഞും അതുമല്ലെങ്കിൽ കടലിൽനിന്നുതന്നെ വർഷത്തിൽ കുറേക്കാലം അകന്നുനിന്നും നടത്തുന്നു.
കടൽപ്പക്ഷികളും മനുഷ്യനും പരസ്പരം ചരിത്രത്തിലാകമാനം പരസ്പരം ബന്ധപ്പെട്ടിട്ടുണ്ട്. വേട്ടക്കാർക്ക് ആഹാരം നൽകിയും മീൻപിടിത്തക്കാർക്ക് മത്സ്യത്തിന്റെ ലഭ്യമായ സ്ഥാനം നിർണ്ണയിക്കാൻ സഹായിച്ചും വഴിതെറ്റിയ കടൽയാത്രക്കാർക്ക് വഴികാണാൻ സഹായിച്ചും കടൽപ്പക്ഷികൾ മനുഷ്യനു സഹായമായിട്ടുണ്ട്. എന്നാൽ മനുഷ്യന്റെ പ്രവർത്തനം മൂലം പല സ്പീഷിസ് പക്ഷികളും വംശനാശത്തിനടുത്തെത്തിയിട്ടുണ്ട്. അവയുടെ സംരക്ഷണത്തിനു വേണ്ട നടപടികളും നാം കൈക്കൊണ്ടുവരുന്നുണ്ട്.
ക്രൗതർ മസോണിക് ഹാൾ
അവലംബം
വർഗ്ഗം:കൊല്ലം ജില്ലയിൽ സ്ഥിതി ചെയ്യുന്ന സ്മാരകങ്ങൾ
താളം തെറ്റിയ താരാട്ട്
1983ൽ പുറത്തിറങ്ങിയ വിജയ ചിത്രം ആയിരുന്നു താളം താളം തെറ്റിയ താരാട്ട്
അഭിനേതാക്കൾ
രാജ്‌കുമാർ സേതുപതി, മേനക, ബാലൻ കെ നായർ, ശങ്കരാടി
സംഗീതം
രവീന്ദ്രൻ
സംവിധാനം
എ ബി രാജ്
വർഗ്ഗം:1983-ൽ പുറത്തിറങ്ങിയ മലയാളചലച്ചിത്രങ്ങൾ
ജയ്‌ഹിന്ദ്‌ ലൈബ്രറി, മുതലക്കോടം
ഇടുക്കി ജില്ലയിലെ മുതലക്കോടത്ത് സ്ഥിതി ചെയ്യുന്ന ഒരു ലൈബ്രറിയാണ് ജയ്‌ഹിന്ദ് ലൈബ്രറി. 1947-ലാണ് ലൈബ്രറി പ്രവർത്തനമാരംഭിച്ചത്. 2013 - ൽ സംസ്‌ഥാനത്തെ മികച്ച ലൈബ്രറിക്കുള്ള ഐ.വി. ദാസ്‌ പുരസ്‌കാരം ഈ ലൈബ്രറിയ്ക്ക് ലഭിച്ചു. കൂടാതെ സംസ്ഥാനത്തെ മികച്ച ലൈബ്രറിക്കുള്ള സമാധാനം പരമേശ്വരൻ സ്മാരക പുരസ്കാരം, ജില്ലയിലെയും താലുക്കിലെയും മികച്ച ലൈബ്രറിക്കുള്ള പുരസ്കാരം എന്നിവയും ജയ്‌ഹിന്ദിനു ലഭിച്ചിട്ടുണ്ട്‌. മുപ്പതിനായിരത്തോളം പുസ്തകങ്ങളും ആയിരത്തിലധികം അംഗങ്ങളുമാണ് ലൈബ്രറിയ്ക്കുള്ളത്.
സ്വാതന്ത്ര്യ സമര സേനാനി തുറക്കൽ ഉലഹന്നാൻെറ നേതൃത്വത്തിൽ 1947-ലാണ് ലൈബ്രറി പ്രവർത്തനം ആരംഭിച്ചത്. കുന്നത്ത് ഒരു വാടക കെട്ടിടത്തിലാണ് ലൈബ്രറി ആദ്യം പ്രവർത്തിച്ചിരുന്നത്. 1955-ൽ കുന്നത്തുനിന്നും മുതലക്കോടത്തേക്ക് പ്രവർത്തനം മാറ്റി. ഇക്കാലയളവിൽ നിരവധി തവണ ലൈബ്രറി പ്രവർത്തനം നിർത്തിവച്ചിരുന്നു. 1986-ലാണ് ഇപ്പോൾ സ്ഥിതി ചെയ്യുന്ന സ്ഥലത്ത് സ്വന്തം കെട്ടിടത്തിൽ പ്രവർത്തനം ആരംഭിച്ചത്. കെ.പി. മാത്യു കളപ്പുരയുടെ നേതൃത്വത്തിലായിരുന്നു പുതിയ കെട്ടിടത്തിന്റെ നിർമ്മാണ പ്രവർത്തനങ്ങൾ നടന്നത്. തുടർന്ന് 1990 മുതൽ ആറുവർഷക്കാലം ലൈബ്രറി അടച്ചിട്ടു. 1996-ലാണ് പിന്നീട് തുറന്നു പ്രവർത്തിക്കുന്നത്.
പ്രവർത്തനങ്ങൾ
വർഷത്തിൽ രണ്ട് പ്രാവശ്യം ‘വിജ്ഞാനശാഖ’ എന്ന മാസിക പ്രസിദ്ധീകരിക്കുന്നുണ്ട്. ലൈബ്രറിയുടെ കലാകാരന്മാരെ മാത്രം ഉൾപ്പെടുത്തി രണ്ട് ടെലിഫിലിമുകൾ പുറത്തിറക്കിയിട്ടുണ്ട്. നമ്മൾ കൊയ്യും വയലെല്ലാം, ഒരു പകൽ കിനാവിന്റെ പൊരുൾ എന്നിവയാണ് ടെലിഫിലിമുകൾ. കൂടാതെ വെണ്ണിലാവായ്‌ എന്ന സംഗീത ശില്പവും സംഘടിപ്പിച്ചിട്ടുണ്ട്.
ബാലവേദി, വനിതാവേദി, വനിതാപുസ്‌തകവിതരണ പദ്ധതി, കരിയർ ഗൈഡൻസ്‌ സെന്റർ എന്നിവയും ലൈബ്രറിയ്ക്ക് കീഴിൽ പ്രവർത്തിക്കുന്നു. മാസം തോറും ആനുകാലിക പ്രസക്തിയുള്ള വിഷയങ്ങളെ ആസ്പദമാക്കി സെമിനാറുകളും സംവാദവും സംഘടിപ്പിക്കുന്നു. രക്തവിതരണ സേന, മഴക്കാല രോഗപ്രതിരോധ മരുന്ന് വിതരണം, ഹൃദ്രോഗ നിർണയ ക്യാമ്പുകൾ എന്നിവ സംഘടിപ്പിക്കാറുണ്ട്. നെല്ല്, കപ്പ, ജൈവപച്ചക്കറി കൃഷി തുടങ്ങിയവയും ലൈബ്രറിയ്ക്കുണ്ട്. അതോടൊപ്പം 10 പുരുഷ-വനിതാ സ്വാശ്രയ സംഘങ്ങളും ഇതിന്റെ കീഴിൽ പ്രവർത്തിക്കുന്നു.
പുരസ്കാരങ്ങൾ
ജില്ലയിലെയും താലുക്കിലെയും മികച്ച ലൈബ്രറിക്കുള്ള പുരസ്‌കാരം ലഭിച്ചിട്ടുണ്ട്.
അവലംബം
വർഗ്ഗം:ഇടുക്കി ജില്ലയിലെ വായനശാലകൾ
വെസ്ലി സോ
ഫിലിപ്പൈൻ വംശജനായ അമേരിക്കൻ ചെസ്സ് ഗ്രാൻഡ്മാസ്റ്ററും, ആദ്യത്തേയും നിലവിലെയും ലോക ഫിഷർ റാൻഡം ചെസ്സ് ചാമ്പ്യനും മൂന്നുതവണയും നിലവിലത്തെയും യുഎസ് ചെസ് ചാമ്പ്യനുമാണ് (2017, 2020, 2021 വർഷങ്ങളിൽ) വെസ്ലി ബാർബാസ സോ (ജനനം ഒക്ടോബർ 9, 1993). മൂന്ന് തവണ ഫിലിപ്പിനോ ചെസ്സ് ചാമ്പ്യൻ കൂടിയാണ് അദ്ദേഹം. 2017 മാർച്ചിലെ FIDE റേറ്റിംഗ് ലിസ്റ്റിൽ, ലോകത്തിൽ രണ്ടാം സ്ഥാനത്തെത്തിയ അദ്ദേഹം 2822 എന്ന എലോയോടെ ചരിത്രത്തിലെ ഏറ്റവും ഉയർന്ന റേറ്റിംഗ് ഉള്ള അഞ്ചാമത്തെ കളിക്കാരനായി മാറി.
മുൻ ചെസ്സ് ബാലപ്രതിഭയായ സോ, 2008 ഒക്ടോബറിൽ 2600 എലോ റേറ്റിംഗ് കടന്ന ഏറ്റവും പ്രായം കുറഞ്ഞ കളിക്കാരനായി നേരത്തെ മാഗ്നസ് കാൾസൺ കൈവശം വച്ച റെക്കോർഡ് തകർത്തു. ഈ റെക്കോർഡ് പിന്നീട് ജോൺ എം ബർക്ക് തകർത്തു. 2013 ന്റെ തുടക്കത്തിൽ, സോ 2700 കടന്നു, 2017 ജനുവരിയിൽ 2800 എലോ കടക്കുന്ന 11-ാമത്തെ കളിക്കാരനായി.
2019 നവംബർ 2-ന്, കാൾസണെ 13½–2½ എന്ന സ്‌കോറിന് തോൽപ്പിച്ച് ആദ്യ FIDE വേൾഡ് ഫിഷർ റാൻഡം ചെസ് ചാമ്പ്യൻഷിപ്പ് നേടി.
ആദ്യകാലജീവിതം
ഫിലിപ്പീൻ-ചൈനീസ് ദമ്പതിമാരായ  വില്യം, എലനോർ സോ എന്നിവരുടെ മകനായി 1993-ൽ ഫിലിപ്പീൻസിൽ സോ ജനിച്ചു. വെൻഡെല്ലെ സോ മൂത്ത സഹോദരിയും  വിൽമ സോ ഇളയ സഹോദരിയും ആണ്.
പുറത്തേക്കുള്ള കണ്ണികൾ
വർഗ്ഗം:2010 ഏഷ്യൻ ഗെയിംസിലെ ചെസ്സ് കളിക്കാർ വർഗ്ഗം:ചെസ്സ് ഒളിമ്പ്യാഡിൽ മത്സരിച്ചവർ വർഗ്ഗം:ചെസ്സ് ഗ്രാൻഡ്മാസ്റ്റർമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1993-ൽ ജനിച്ചവർ
റീമർ-ടീമാൻ രാസപ്രവർത്തനം
കാൾ റെയ്മർ